Jean-Marie Ekai - Wikipedia\nArtikulu hau Lapurdiko musikariari buruzkoa da; beste esanahietarako, ikus «Ekai».\nJean-Marie Ekai edo Ecay (Donibane Lohizune 1962ko maiatzaren 22a) gitarra jotzaile lapurtarra da. Eklektikoa, Euskal Herrian gehienbat Itoiz taldean aritu zelako da ezaguna baina hainbat proiektutan esku hartu du, bai berarenak bai puntako beste musikari askoren kolaboratzaile gisa.\nDonibane Lohizune, 1962ko maiatzaren 22a (57 urte)\nJME akronimoa ere erabiltzen du eta oso kalitate handiko gitarra jotzaile ospea du.\n1.2 Itoiz eta beste\n1.3 Proiektu ugaritan\n2.3 Beste batzuekin\nLohizundarra, Baionako Kontserbatorioan solfeo lau urtez eta gitarra urtebetez ikasten ibili zen. 1976tik aurrera eskualdeko talde batzuetan jotzen hasi zen: Storm, Eclipse...Tokiko erreferente musikal askorekin (Sylvain Luc, Mixel Ducau...) harreman ugari zuen.\n1981ean Bordeleko Kontserbatorioan ari zelarik konturatu zen inguru pedagogiko klasikoak ez zuela motibatzen eta harrez gero ikasketa aldetik autodidakta izan da. Musikaz gain, hurrengo urtean Pauen espainiera ikasketetan eman zuen izena.\nItoiz eta besteEdit\n1983tik 1988 Jean-Marie Ekai Hego Euskal Herrian plantatu zen eta Itoiz talde mitikoko kidea izan zen; bere etorrera, ideia musikalek eta Juan Carlos Perezekiko konplizitateak taldeari kemen berria eman zioten. Rock sinfonikoa bazterrean utzi eta poparen ildoan sakontzeari ekin zioten; emaitza: Musikaz Blai (1983) eta Espaloian (1985); azken honetan Perezekiko desberdintasunak direla eta taldea utzi zuen.\nAldi berean beste proiektu batzuetan ere aritu zen:\nJavier Gurrutxagaren Orquesta Mondragón taldea.\nAngel Celadarekin La Noche "fusio" estiloko musika taldea sortu zuen.\nJorge Pardo espainiar eta Carles Benavent katalanarekin jo zuen.\nFrantses estatuan Bernard Lubat okzitaniarrarekin aritu zen; horri esker Didier Lockwood ezagutu zuen.\nBeraz, Didier Lockwood Group taldean ibili zen lau urtez, mundu osoan zehar. 1992an Caron-Ecay-Lockwood izena hartuko zuen taldearen koliderra izan zen; hirukoteak Frantzia, Txina, Korea eta Kanadan jo zuen.\n1994 eta 1998 artean Ekaik Claude Nougarorekin konposatu eta lan egin zuen. 1995 gainera talde batean burua bera izanik ateratako lehen diskoaren urtea da; Atlantic Blues izan zuen izena.\n1999 eta 2003an Richard Gallianoren taldeko kide gisa bere biretan aritu izan da.\n2001ean World Energy Blues bere bigarren diskoa ekoitzi zuen.\n2015ean gitarjoleen bira bat egin du Robben Ford eta Larry Carltonekin.\n2006 eta 2016 urteen artean nagusiki Billy Cobhamen taldean jo du.\nAzken urteetan André Charlier eta Benoît Sourisseren biretan parte hartu du. Horrez gain Alex Acuna perutarra eta Dominique Di Piazzarekin ere aritu da.\nBerarekin aritu diren beste musikari askoren artean hauexek daude:\ngitarra jotzaile: Eddy Louiss, Jean Pierre Como, Dee Dee Bridgewater, Marc Berthoumieux, Jean-Felix Lalanne...\nestudioko saioetarako: Jacques Higelin, Stanley Clarke, Barbara...\nGaur egun Richard Gallianorekin jotzen du.\nParis eta Euskal Herriaren artean bizi da.\nBera talde bateko lider eta kolider izanik lau CD eta DVD bat argitaratzen parte hartu du.\n1992: Caron Ecay Lockwood (talde homonimoa). JMS Records. Alain Caron eta Didier Lockwood lagun.\n1995: Atlantic Blues (JME). Elkarrek atera eta Jean Phocasekin batera nahastua. 2001ean edizio mugatu berria atera du.\n2001: World Energy Blues (JME). 24 musikari gehiagok esku hartu zuten.\n2005: Play Jobim (Lelann Ecay). Eric Lelannekin.\n2004ko amaieran DVD bat grabatu zuen: Live in Biarritz 2003, Gare de Midin 2003ko martxoaren 14an grabatua.\nBeste batzuetan esku hartu du eta jotzen ikasteko den Blues fusion. Volume 1 atera zuen 2008an.\nDozenaka diskotan kolaboratu du, nazioarteko aipatu musikari eta beste batzuen taldeek grabatutakoetan. Goi mailako artista asko daude berarekin kontatu dutenen artean.\nEuskal talde eta musikari hauekin grabatu du noizbait:\nBeñat Amorena: La kaleido band.\nTxomin Artola Berriz arte.\nNiko Etxart eta Hapa-hapa: Gili-gilikatzen haüt (1995).\nJavier Gurrutxaga: Música para camaleones.\nGari: 0-tik (2004).\nImanol: Muga beroetan (1989).\nItoiz: Musikaz Blai (1983) eta Espaloian (1985).\nBenito Lertxundi: Mauleko bidean... izatearen mugagabean (1987).\nOrquesta Mondragón: Rock & Roll circus (1985).\nRuper Ordorika: Bihotzerreak (1985).\nJuan Carlos Perez: Flannery eta bere astakiloak, umeentzat.\n↑ Hala idatziko dugu euskaraz, sarritan erabili delako.\n↑ Artistak berak gehien baliatu duen grafia; ikus bere webgunea.\n↑ Diskografia bere webgunean.\n↑ Anekdota eta kasualitaterako, Ekai izeneko herria eta Itoitz haran berean daude, Longidan.\n↑ Ikus Itoiz.\n↑ Itoiz zein Orquesta Mondragón taldeetan kointziditu zuen bateria jotzaile gasteiztarrarekin.\n↑ Ekairen diskografia osoa.\n(Frantsesez) Ekairen webgune ofiziala.\n(Ingelesez) Ekai myspacen.\nMusikaz blai diskoa badok.infon.\nMultimedia: Jean-Marie Ecay\nRetrieved from "https://eu.wikipedia.org/w/index.php?title=Jean-Marie_Ekai&oldid=7555877"\nLast edited on 28 December 2019, at 19:23


Ikastaroa: Dantzan irakasteko baliabideak Eibarren — dantzan.eus\nHemen zaude: Hasiera › Komunitatea › Dantzan Ikasi › Ikastaroa: Dantzan irakasteko baliabideak Eibarren\nDantza tradizionalaren irakaskuntzan eta transmisioan, zailtasun, muga eta ezintasun ugari aurkitzen ditugu maiz, bereziki haur eta gaztetxoei irakasteko ahaleginean. Egoera hori are muturrerago eraman du mundu osoa alertan jarri duen COVID-19aren pandemiak. Ohiko gabezia eta hutsuneak handiagotu egin dira agintariek ezarritako osasun neurriak bete eta dantzaren irakaskuntza eta transmisioaren arteko sokatira horretan. Horretan dihardutenei zenbait leiho irekitzen laguntzea da ikastaro honen xedea. Dantzaren pedagogiaren inguruan urte askotako eskarmentua duen Patxi Labordak eskainiko du ikastaroa. Metodologia bakarra baino, haurrekin lantzeko baliabide sorta mahai gainean jartzea izango du helburu. Aiko Taldeko dantza-maisuak berak dioenez irakasleari “pistak” eskaintzea da asmoa, norberak bere bidea marrazteko proposamen sorta.\nDatak: 2022ko urtarrilak 22, larunbata


ERROIBIDE ARTALEKUN GARAIEZINAK : KIROLETIK\n16 Ots, 2020 Irun, Baloncesto, Erroibide\nErroibidek 74-69 irabazi dio Askartza Claret taldeari eta zazpigarren postura igo dira. Esfortzu izugarria egin dute Sergio Martinen jokalariek, zazpi jokalarirekin jokatu baitu taldeak\nErroibidek oso sendo jarraitzen du Artalekun jokatzen dituen partiduetan. Beste behin, esfortzu handia egin behar izan dute garaipena eskuratzeko. Aurrean Askartza Claret taldea izan dute, sailkapenean aurretik zuten taldea, eta garaitzeaz gain sailkapenean gainditzea ere lortu dute. 74-69 izan da azken emaitza irundarren alde.\nZazpi jokalarik jokoan parte hartu bazuten ere, Erroibidek hasieratik oso indartsu eta erritmo handiarekin ekin zion neurketari. Defentsan oso sendo zeuden, baina Leioako taldeak jokalari altuagoak zituztenez, bigarren jokaldiak baliatu zituzten lehen saskiratzeak erdiesteko. Hala ere, Erroibidek hiruko marratik oso ondo aritu ziren eta lehen laurdena 27-23 aurretik bukatu zuten.\nAskartza Claret eskarmentu handiko taldea da eta bigarren laurdenean Erroibideko jokalariak faltez kargatzeko asmoa zuten. Irundarrek ordea ez zuten hanka sartu eta bigarren laurdenean ere aurretik joan ziren atsedenaldira. 13-10 irabazi zuten laurdena, utzailak itxiagoak ikusi zituzten, eta orokorrean 40-33.\nAtsedenalditik bueltan, bazirudien Erroibidek nekea sortuko zitzaiela, baina ez zen hala izan eta bikain eutsi zioten kanpoko taldeari. Leioarrak erasokorrago irten ziren zelaria, erritmo handiagoa sartu zioten neurketari eta hirugarren laurdenaren amaieran bost puntutara hurbildu ziren (55-50).\nAzken laurdenean neurketa erabakiko zen, Askartzak presio horrekin jokatu nahi izan zuen baina henegarrenez Erroibidek erasoei eutsi egin zien. Urduritasuna ahaztu zuen Sergio Martinen taldeak, jaurtiketa libreak bikain baliatu zituten eta kanpoko taldearen irabzteko saiakera guztiak zapuztu zituzten. Azken laurdena 19na berdindu zuten, baina garaipena aurten zazpigarrenez, Artalekun geratu zen (74-69).


alaitzsite – IRAKURKETAREN TXOKO KUTTUNA!!\n2017-10-19 2017-10-19 alaitzsiteUtzi iruzkina\nBa al dakizue liburuek ere beraien egun propioa dutela? Bai, horixe. Apirilaren 23an ospatzen da LIBURUAREN NAZIOARTEKO EGUNA. Mundu osoan zehar ospatzen da eta irakurketa zein liburugintza sustatzea da egun horren helburu nagusia.\nEgun bikaina da liburuek gugan duten eragina ospatzeko. Hortaz, egun horretan liburuekin erlazionatutako ekintza ezberdinak egin daitezke haur eta gazteekin.\nIrakurtzeko modu anitzak daude, baina guztiak al dira eraginkorrak? Haurrek irakurtzen dutenean garrantzitsua da ziurtatzea irakurri dutena ulertu duten. Hori ezinbestekoa da, izan ere, grina sortzeko istoria bera sentitu behar baitute. Horretarako, hainbat estretagia erabili daitezke. Esate baterako, Isabel Solek aipatzen duen estrategia baliagarria iruditu zait praktikan jartzeko eta zuekin partekatu nahi dut. Isabelek esaten duenaren arabera, irakurketak hiru pausu jarraitu behar ditu: irakurri aurretik, irakurri bitartean eta irakuri ondoren.\nBideok ikusteko hurrengo esteketan sartu:\nPdf formatua nahiago nahi izanez gero,beheko estekan sartu:\n2017-10-19 alaitzsiteUtzi iruzkina\nGaur egun teknologiak gure gizartean duen eragina ikusirik, irakurketa digitala egitea aproposa da. Ikasle ororentzat da baliagarria, baina, metodo hau gehienbat dislexia duten haurrekin erabiltzen da.\nIrakurketa digitalari buruz informazio gehiago jakin nahi izanez gero, hurrengo esteka honetan sartu:\nJarraian, irakurketa digitalaren inguruko hainbat bideo.\nOraingo honetan, irakurketa entretenigarriagoa eta aberasgarriagoa egiteko estrategia baten azalpena idatziko dut. Hain zuzen ere, irakurketa partekatuaz hitz egingo dut. Estrategia honen berri ematea ideia bikaina dela uste dut, haurrentzat interesgarriagoa izango delako bakarka irakurri beharrean beste pertsona batekin batera irakurtzea.\nEstrategia hau, irakasleek ikasgelan abian jartzeko oso aproposa da. Hala ere, gurasoek etxean ere erabili dezakete.\nZER DA IRAKURKETA PARTEKATUA?\nIrakurketa partekatua ulermenezko irakurketa lantzeko erabitzen den egitura kooperatibo bat da. Hau dam ikasleek testu bat bakarrik irakurri beharrean, taldean irakurtzen dute (binaka, hirunaka edo launaka).\nModu horretan, ikasle guztion partaidetza ziurtatzeaz gain, beraien artean modu kooperatiboan elkar laguntzen dira.\nIrakurketa partekatuaren prozedura hau da:\nTestua bi, hiru edo lau zatitan banatzen da (taldean dauden pertsonen arabera).\nTalde bakoitzean kideei zenbakia eman ahal zaie: 1, 2, 3 ,4\nTaldekide batek testua hartzen du eta lehenengo zatia irakurri behar du ozenki, argi eta lasai. Beste guztiak adi egon behar dira entzuteko eta testua ondo ulertzeko.\nBigarrenak (erloju-orrazten norantzkoari jarraituta) irakurritakoaren laburpena egin behar du.\nBeste biek (hirugarrenak eta laugarrenak) laburpena osatu, zuzendu… behar dute, guztiak ados egon arte.\nOrain testua biratzen da (erloju-orrazten norantzkoari jarraituta) eta laburpena egin duenak testuaren bigarren zatia irakurtzen du, hurrengoak egiten du laburpena eta beste biek osatu, zuzendu… behar dute, guztiak ados egon arte.\nHorrela egingo da testu osoa irakurri eta ulertu arte.\nBuelta bakoitzean, ikasle bakoitzari dagokion lana bete beharko du. Azkenean, kide guztiek lan guztiak egin beharko dituzte.\nHaien artean txandak eta rolak errespetatu behar dituzte.\nTestua irakurtzerakoan hitz ezezagunak agertzen badira;\nsaiatu haien artean argitzen\nez badakite hiztegian bilatu dezakete esanahia\nez badira argitzen irakasleari galdetuko diote\nAriketa amaitzerakoan talde guztiek eduki behar dute testuaren laburpen adostatua idatzita.\nTalde bakoitzaren bozeramaileak ozenki irakurriko du talde handian.\nGuztiak adi egon behar dira beste taldeetako laburpena entzuten.\nTalde guztien artean osatuko da laburpena.\nAzalpen zabalagoa eta zehatzagoa nahi izanez gero, hurrengo esteka honetan sartu:\nIkastetxe ezberdinek grabatu dituzten hainbat bideo uzten dizkizuet irakurketa partekatua nola gauzatzen den ikusteko.


Garray - Wikipedia, entziklopedia askea.\nMaria Jose Jimenez las Heras (en)\nSoria, El Royo, Villar del Ala, Rebollar, Almarza, Fuentelsaz de Soria, Fuentecantos eta Velilla de la Sierra\n337 (%44.9) 395 (%52.7)\nGarray Soriako probintziako (Espainia) udalerria da. Soriatik 6 kilometrora dago. 76,24 km² ditu, eta 2008ko erroldan 556 biztanle zituen.\nGarrayn zegoen erromatarren garaiko Numantia hiria. Garrayko eremuetan zegoen, 1016. urtean, Iruñeko erreinuaren eta Gaztelako konderriaren arteko mugarria.


Irekia Eusko Jaurlaritza - Gobierno Vasco :: EHAA xedapena 201701892\nHurrenkenaren zenbakia: 201701892\nIkus 2017/02/03an argitaratutako 2017/01/31ko 201700037 DEKRETUA\n2015eko apirilaren 13ko Euskadiko Zor Publikoaren jaulkipenaren zenbatekoa handitzea erabaki da (2015eko urriaren 22ko eta azaroaren 12ko Aginduen bidez ere handitu zen), merkatuaren baldintzak aprobetxatzeko eta, halaber, kudeaketa errazteko, zenbatekoak lehendik zeuden zor-erreferentzietan elkartuz.\n1. artikulua.– Hirurogeita hamabost milioi (75.000.000) euro gehitzea 2015eko apirilaren 13ko zor publikoaren jaulkipenaren zenbatekoari, zeina Ogasun eta Finantzetako sailburuaren 2015eko martxoaren 25eko Aginduaren bidez baimendu baitzen. Agindu horren bidez, Euskadiko Zor Publikoaren 225.000.000 euroko jaulkipena egin zen, eta jaulkipen horren ezaugarriak ezarri ziren. Ondoren, 2015eko urriaren 22ko Aginduaren bidez, ehun milioi euro gehitu zitzaizkion 2015eko apirilaren 13ko zor publikoaren jaulkipenaren zenbatekoari, eta, 2015eko azaroaren 12ko Aginduaren bidez, beste ehun milioi euro gehitu zitzaizkion zenbateko horri.\n2. artikulua.– Gehikuntzak honako ezaugarri hauek izango ditu:\na) Zenbateko nominala: 75.000.000 euro.\nc) Ordainketa-data: 2017ko apirilaren 18a.\nd) Ordainketa-prezioa: % 102,331.\ne) Amortizazioaren prezioa, data eta interesak: ezarrita daude Ogasun eta Finantzetako sailburuaren 2015eko martxoaren 25eko Aginduan (agindu horren bidez, berrehun eta hogeita bost milioi euroko Euskadiko Zor Publikoa jaulki zen, eta eragiketa horren zenbait ezaugarri zehaztu ziren).\nGehikuntza horri dagozkion bonoek 2015eko martxoaren 25eko Aginduari jarraikiz jaulkitako bonoen eskubide berberak izango dituzte.\nf) Baloreen adierazpidea: kontuko idatzoharrak.\ng) Balio unitarioa: mila (1.000,00) euro.\nh) Jaulkipenaren kotizazioa: Bilboko Burtsa.


Garbiketa-lanak egin dira Onddi, Arlegor eta Manttale inguruko lur-sailetan - Urnieta - Aiurri.eus\nGarbiketa-lanak egin dira Onddi, Arlegor eta Manttale inguruko lur-sailetan\nAiurri 2021-07-20 13:41\n“Goilarre” programari esker Gipuzkoako Lurralde Historikoko mendi publikoetako larreetan hobekuntzak gauzatzen dira; orain, berriki, Adarra mendiaren inguruko lurretan geldialdia egin du egitasmoak.\nLan horiek Gipuzkoako Foru Aldundiak programatzen ditu, eta antolaketa horretan, Onddi, Arlegor eta Manttale inguruko sailak garbitu dira aurten, 24 hektarea, hain zuzen. Horrela, mendietako larreen egoera hobetzen laguntzen da eta bertako abereentzat bazka hobeak lortzen dira.\nUrnietako Udalak larreen mantenu eta hobekuntzetarako diru-sail bat bideratzen du urtero. Aurten, 6.000 euro erabili dira zeregin horretarako eta Foru Aldundiak ere ekarpena egin du. Elkarteak bere aldetik bere lana eskaintzen du. Diru kopuru hori, larreen hobekuntzaz gain, eremuko bideak egokitzera, eta itxiturak eta ganadua behar den moduan kudeatu ahal izateko baliabideak jartzera bideratzen da.\nUrnietako mendi publikoetara ganadua eraman nahi duten ganaduzaleek Adarra- Usabelartzako elkarteko kide izan behar dute. Kide horiek haien artean auzolanean jarduten dute eta, era berean, Udaletxearekin eta Foru Aldundiarekin elkarlanean aritzen dira zaintza eta konponketa lanak eginez.


Amorebieta-Etxanok bere jaietako pertsonaia marrazten du | AMETX GAZTERIA\nAmorebieta-Etxanok bere jaietako pertsonaia marrazten du\n2019 May 3, Friday -n gazteinfo-kargitaratuta\nAmorebieta-Etxanoko Udalak herriko jaietarako pertsonaia bat sortzeko lehiaketaren oinarriak martxan jarri ditu gaur. Sorkuntza lan horrek Amorebieta-Etxanoko bizimodu, historia eta ohiturak bildu behar ditu.\nLehiaketan norbanakoek eta taldeek parte hartu ahal izango dute, formatu librean. Azken produktua album ilustratu moduan argitaratuko du. Hortaz, irudiak eta testua izango ditu. Lehiaketa honetan aukeratuko den pertsonaia urtero egiten diren jaietako karteletan erabiliko da eta baita jaietako batzordearen ustez egokia izan daitekeen gainontzeko produktuetan.\nLanak 2019ko maiatzaren 31ra arte aurkeztu ahal izango dira. Epaimahaia ondokoek osatuko dute: arte plastikoetan aditu batek, argitaletxe bateko ordezkari batek, herriko artista batek eta Ametx Erakunde Autonomoko presidenteak. Guzti hauek izango dira proposamenak aztertuko dituztenak eta ekainaren 28an beraien erabakia jakinaraziko dute. Proiektua irabazten duenari 3.000 euroko saria emango zaio.\nKategoria Sin categoría, egilea gazteinfo. Gorde lotura.


Sateruak (satitsuak, sataginak, sahatsuriak)\nAsier Sarasua 2011/10/11 23:58\nLehen begiratuan sagu txikitxoak dirudite, baina ez dira saguen taldekoak, sator eta kirikiñoen multzokoak baizik. Euskal Herriko ugaztunik txikienak. Nahiko ugariak izan arren, ez dira larregi ikusten eta ezezagunak dira askorentzat.\nGaur arratsaldean animalia txiki batzuk aurkitu ditugu etxe parean. Zelai txiki bat dago eta aste honetan belarra moztu dute. Hantxe aurkitu ditugu. Lehenengo bat; handik gutxira beste bi. Sateroak ziren. Sateroak, edo beste toki batzuetan esaten duten moduan, satitsuak, sataginak edo sahatsuriak.\nSaguen tankera daukate baina ez dira karraskarien taldekoak. Sator eta kirikiñoen taldeetatik askoz hurbilago daude (garai batean Insectivora ordena izendatzen zena).\nMundu guztian 270 espezie inguru daude, gehien-gehienak lurtarrak eta txiki-txikiak. Euskal Herrian bertan ere hainbat espezie ditugu, Sorex, Suncus eta Crocidura generoetakoak (denak ere Soricidae familiakoak).\nZentimetro gutxitako luzera, arin-arinak, begitxikiak eta muturluzeak. Eta oso jatunak. Animalia biziki aktiboak dira (ugaztunik aktiboenak) eta egun osoa jaten pasa dezakete. Gehienbat intsektuak, baina baita zizareak, bareak eta beste ugaztun txiki batzuk ere. Mugitzen den ia dena jaten dute. Espezie batzuen kasuan, esate baterako, egunero euren pisua beste jan behar dute bizirik irauteko. Eta 5-6 orduz jan gabe igarotzen badituzte, hil ere egin daitezke. Hain metabolismo bizkorra izateak desabantailak ere baditu: urtebeteko bizi iraupena daukate. Eta larregi estresatzen baditugu, bihotzekoak jota hiltzen dira.\nGarrasi txikien bidez komunikatzen dira (askotan entzun ezin ditugun ultra-uhinak). Lurrean bizi dira, orbel eta belar artean. Normalean zulotxoetan bizi eta ezkutatzen dira (sator-zuloetan, saguek utzitako habietan, harri artean, eta abar). Ugariak izan arren, ez dira larregi ikusten eta ezezagunak dira gehienontzat (batez ere, saguekin nahasten ditugulako sarri).\nEuskal Herrian barrena hainbat izen hartzen ditu. Oro har, satitsu. Horrez gain, sateroa (Bizkaia-Gipuzkoa aldean), satagina (Nafarroan) eta sahatsuria (Iparraldean). Beste aldaera batzuk ere jaso izan ditut, han eta hemen: satotxo, satantxo, sator-sagu, eta abar.\nAsier Sarasua 2011/10/09 16:24\nEuskal Herriko txokorik ederrenetakoa da, zalantzarik gabe, Itziar-Zumaia arteko itsas labarra. Itsaspetik hasi eta Algorriraino, flyschean barrena. Beti ederra. Zer esanik ez eguraldi onarekin eta marea biziekin, arrokak itsasoan barrena sartzen direnean eta intermareala bere zabaltasun osoan ikus daitekeenean.\nJoan zen asteburuko marea biziak aprobetxatuta, Sakonetara joan ginen. Orain dela hiru urte ere hantxe izan ginen, iraila amaierako marearekin. Orduan Zumaia-Deba ibilbidea egin genuen, oinez, ume barik (argazkiak). Zoragarria izan zen, Zumaiatik irten, Sakonetaraino joan, eta gero Elorrixatik gora itzuli Zumaiara.\nAurtengoan Sakoneta inguruan bakarrik ibili gara, umeekin joan garelako. Ez da leku erraza umeekin ibiltzeko, eta ezin kilometro askorik egin.\nEderra lekua. Euskal Herriko txokorik ederrenetakoa, zalantza barik. Eguraldi ederrarekin zer esanik ez. Haitzetan ibili, bainutxoa hartu, animaliak ikusi...\nOlagarroa ikusi genuen, hainbat izar (Marthasteria arruntagoak eta ofiura finagoak), hainbat karramarro (tartean argazkiko karramarro iletsu hori), txangurro txiki-txikiak ere bai, hainbat, alga artean kamuflatuta, dozenaka marraskilo ezberdin, eta zer esanik ez hamaika arrain klase.\nAmaitzeko, bainutxoa, jakina.


Adikzioak saihesteko plan bat garatuko du Ugao-Miraballesek - Deia\nAdikzioak saihesteko plan bat garatuko du Ugao-Miraballesek\nUdalak 2004-2008 urteetan zehar Droga-Menpekotasunei buruzko plan bat izan zuen jada\nBILBO. Ugao-Miraballeseko Udalak, adikzioak saihesteko heinean, plan berri bat abiarazi du. Horretarako, neurriak hartu ahal izateko, lehendabizi herriaren egoera ikertu beharko du. Plana 2020. urte hasi arte iraungo du.\nUdalak 2004-2008 urteetan zehar Droga-Menpekotasunei buruzko plan bat izan zuen.Plan berri honek beste adikzio mota batzuk barne hartzeaz gain, gazte, familia,erakunde eta elkarteen parte hartzea ere sustatuko du.\n"Diagnostiko honek gureudalerrian drogen kontsumoarekin lotutako arriskuen errealitatea ezagutzeko baliokodigu eta etorkizunean, osasunerako prebentzio, sentsibilizazio eta hezkuntza arloetangaratu daitezkeen neurri zehatzak dituen ekintza planak definitzeko" adierazi du EkaitzMentxaka Ugao-Miraballesko alkateak.\nHori dela eta, datozen hilabeteotan hainbat "focus group" egingo dira udalerriko gizarteordezkaritza zabal batekin. Halaber, drogen eta substantziarik gabeko beste adikziomota batzuen (bideojokoak, sare sozialak, zorizko jokoak eta apustuak?) kontsumoenazterketa egingo da udalerriko bigarren hezkuntzako ikasleen artean.\nUdalak plan berria 2020an ezarri ahal izatea aurreikusten du. Etorkintza Fundaziokoprofesional talde bat arduratuko da diagnostikoa egiteaz eta datozen urteotangaratzeko lehentasunezko esku-hartze lerroak ezartzeaz. Aipatutako plan hauburutzeko, Udalak 8.820 euro bideratuko ditu.


Irekia Eusko Jaurlaritza - Gobierno Vasco :: EHAA xedapena 201603287\nHurrenkenaren zenbakia: 201603287\nJarriak dauzkan zereginak betetze aldera, Hezkuntza, Hizkuntza Politika eta Kultura Sailak urtero-urtero deitu eta ebatzi izan ditu arloz arloko laguntza-deialdiak. Oraingo Agindu honen bitartez, euskarazko hedabideak sendotu, garatu eta normalizatzeko, 2016-2018 epealdiko jarduera diruz laguntzeko deialdia egitea erabaki du.\nAgindu honen xedea da euskarazko hedabideak sendotu, garatu, normalizatu eta eraginkortzea, bezeroei begira irismen-maila indartuz. Horretarako diru-laguntzak emateko modua arautu eta deia egiten da (Hedabideak deialdia).\n1.– Hauek dira diru-laguntza hartzaileak: naziotasuna edo helbide soziala Europar Batasunekoa edo Europako Esparru Ekonomikoari buruzko Akordioa sinatu duen edozein estatutakoa duten pertsona fisiko edo juridiko pribatu guztiak, baldin eta gaitasun juridiko osoa eta jarduteko gaitasun osoa badute eta Agindu honen 5. artikuluan aipaturiko egitasmoak burutzen badituzte. Diruz lagundutako entitateek lagungarriak diren jarduerak burutu beharko dituzte, eta Euskal Autonomia Erkidegoko kontsumitzaileei zuzenduta egon beharko dute laguntza jasotzen duten egitasmoek.\nc) Europar Batasunak diru-laguntza bat ilegal eta merkatu komunarekin bateraezin gisa deklaratu duen aurretiazko erabaki baten ondoren, berreskuratze-agindu baten zain dauden enpresak edo entitateak.\n2.– Euskal Autonomia Erkidegoko administrazio orokorrak edo erakunde autonomiadunek ezaugarri bereko beste laguntza edo diru-laguntzaren batzuk eman izana dela-eta horiek itzultzeko edo zigortzeko prozeduraren bat oraindik ere izapidetzen ari bada, prozesu hori amaitu egin beharko da onuradunei diru-laguntzak eman eta, kasua balitz, ordaindu ahal izateko. Halaber, baldin eta arduradunaren erantzukizuna iraungita ez badago, itzulketa-prozedura horietatik eratorritako diru-laguntzak itzultzeko betebeharra bete ez dutenei eta zigortzeko prozeduratik sortutako isunak ordainduta ez dituztenei ezin izango zaie diru-laguntzarik eman, ezta ordaindu ere.\n3.– Laguntza-deialdi honetara ezin izango dira aurkeztu zigor eta administrazioaren arloan diru-laguntza publikoak jasotzeko debekurik dutenak, ezta laguntzak jasotzeko ezgaitzen dituzten legezko debekuetan sartuta daudenak ere. Era berean, ezin izango dira aurkeztu sexu arrazoiengatik diskriminaziorik egitearren zigortuak direnak, otsailaren 18ko 4/2005 Legeak, Emakume eta Gizonen Berdintasunari buruzkoak, xedatutakoaren arabera. Halaber kanpoan geratuko dira azaroaren 17ko Diru-laguntzen 38/2003 Lege Orokorraren 13. artikuluan jasotakoa betetzen ez dutenak.\n4.– Pertsona fisiko edo juridiko pribatu batek baino gehiagok elkarlanean gauzatzekoa den egitasmoaren kasuan, eskabidea pertsona fisiko edo juridiko pribatu horietako batek egingo du guztien izenean. Nolanahi ere, eskabidea egiterakoan argi eta garbi zehaztu beharko dira pertsona fisiko edo juridiko pribatu horietako bakoitzaren nortasuna, ardura eta egitekoa egitasmoaren baitan, baita horietako bakoitzak aurrekontu atalean egiten duen ekarpena ere. Horrela osatutako taldea ezingo da desegin harik eta azaroaren 17ko Diru-laguntzen 38/2003 Lege Orokorraren 39 eta 65 artikuluetan jasotako preskripzio-epea igaro arte.\n5.– Diru-laguntza hau ebazteko eta dagozkion ordainketak egin ahal izateko, diru-laguntzarik esleituz gero, eskatzaileak Ogasun eta Finantza Saileko Hirugarrenen Erregistroan alta emanda eduki beharko du.\nDeialdi honek laguntzagai diren hedabideen 2016-2018 epealdiko jarduna hartuko du kontuan, hau da, 2016ko urtarrilaren 1etik 2018ko abenduaren 31ra bitartekoa.\n4.– artikulua.– Izapidetze elektronikoa eta presentziala.\n2.– Eskabideak, ardurapeko adierazpenak, zuriketak eta ereduen gaineko zehaztapenak nola izapidetu, izapidetze presentzialaren zein telematikoaren bidez, euskadi.eus-eko gune elektroniko honetan dago eskuragarri: https://euskadi.eus/diru_laguntza/-/2016_2018/hedabideak/eu/\n4.– Eskaera elektronikoaren ondorengo izapideak honako gune elektronikoaren bidez egingo dira: https://www.euskadi.eus/nirekudeaketak\na) Euskal Autonomia Erkidego osoan zabaltzen diren egunkariak.\n1.2.– B multzoa: albisteak edo gai hautatuak egunerokotasunetik haragoko sakontasunez lantzen dituzten euskara hutsezko idatzizko hedabideak: Euskal Autonomia Erkidego osoan zabaltzen diren informazio orokorreko aldizkariak zein aldizkari espezializatuak (pentsamendua, zientzia, musika, natura, haur eta gazteei zuzendutakoak...).\n1.3.– C multzoa: zerbitzua Euskal Autonomia Erkidegoan eman ahal izateko beharrezkoak diren lizentzien jabe izanik, zati batean edo osorik euskaraz ari diren uhin bidezko irratiak.\n1.4.– D multzoa: zerbitzua Euskal Autonomia Erkidegoan eman ahal izateko beharrezkoak diren lizentzien jabe izanik, zati batean edo osorik euskaraz emititzen duten telebistak.\n– Euskara hutsezko egunkari eta aldizkariak.\n– Zati batean edo osorik euskaraz ari diren irratiak.\n– Zati batean edo osorik euskaraz ari diren telebistak.\na) Euskadiko Administrazio publikoa osatzen duten entitateen hedabideak.\ni) Diruz lagungarriak izan arren, Hizkuntza Politikarako Sailburuordetzak 2016an xede berberarekin diruz lagundutako hedabideak.\n1.– Begiz jotako xedeari aurre egiteko, 14.625.000 euro erabiliko dira, honela banatuta: 4.875.000, 2016. urtean; 4.875.000, 2017. urtean; 4.875.000, 2018. urtean. Diru hori Euskal Autonomia Erkidegoaren Aurrekontu Orokorretan jarritako aurrekontu-ataletik hartuko da.\na) A multzoa (helburu nagusia eguneroko informazioa ematea duten euskara hutsezko idatzizko hedabideak. Egunerokotasunari edota tokikotasunari lotutako idatzizko hedabideak: eguneroko prentsa inprimatua eta udalerri, eskualde edo lurralde jakinetan zabaltzen diren informazio orokorreko aldizkariak): 7.302.000 euro, honela banatuta: 2.434.000, 2016. urtean; 2.434.000, 2017. urtean; 2.434.000, 2018. urtean.\nb) B multzoa (albisteak edo gai hautatuak egunerokotasunetik haragoko sakontasunez lantzen dituzten euskara hutsezko idatzizko hedabideak: Euskal Autonomia Erkidego osoan zabaltzen diren informazio orokorreko aldizkariak zein aldizkari espezializatuak): 3.412.500 euro, honela banatuta: 1.137.500, 2016. urtean; 1.137.500, 2017. urtean; 1.137.500, 2018. urtean.\nc) C multzoa (zerbitzua Euskal Autonomia Erkidegoan eman ahal izateko beharrezkoak diren lizentzien jabe izanik, zati batean edo osorik euskaraz ari diren uhin bidezko irratiak): 682.500 euro, honela banatuta: 227.500, 2016. urtean; 227.500, 2017. urtean; 227.500, 2018. urtean.\nd) D multzoa (zerbitzua Euskal Autonomia Erkidegoan eman ahal izateko beharrezkoak diren lizentzien jabe izanik, zati batean edo osorik euskaraz emititzen duten telebistak): 1.501.500 euro, honela banatuta: 500.500, 2016. urtean; 500.500, 2017. urtean; 500.500, 2018. urtean.\ne) E multzoa (Internet bidezko hedabideak): 1.726.500 euro, honela banatuta: 575.500, 2016. urtean; 575.500, 2017. urtean; 575.500, 2018. urtean.\n1.– Eskatzaileak egunean izan behar ditu indarreko xedapenek ezartzen dituzten zerga-betebeharrak eta Gizarte Segurantzarekikoak, arauz zehaztu den bezala.\n4.– Eskatzaileak betebehar hauek egiaztatuko ditu, ardurapeko adierazpen baten bidez:\n– Eskatzailea ez dela onuradun izan, Eusko Jaurlaritzako Hizkuntza Politikarako Sailburuordetzak eta Euskararen Erakunde Publikoa/Office Public de la Langue Basquek hizkuntza normalkuntzarako sinatutako hitzarmen markoaren baitan, 2016ko diru-laguntza deialdian. Era berean, 2017-2018 epealdian diru-laguntzarik jasoz gero, uko egingo diola Agindu honen babesean esleitutakoari.\n– Eskatzaileak ez duela jaso Hizkuntza Politikarako Sailburuordetzak xede berberarekin 2016. urtean emandako diru-laguntzarik. Era berean, 2017-2018 epealdian diru-laguntzarik jasoz gero, uko egingo diola Agindu honen babesean esleitutakoari.\n5.– Euskadiko Ogasun Nagusiaren Antolarauei buruzko Legearen Testu Bateginaren 50.6 eta 51.1 bis artikuluei jarraituz, eskabidearekin batera egindako ardurapeko adierazpen baten bidez, honako betebehar hauek egiaztatuko dira: Zigor eta administrazioaren arloan diru-laguntza publikoak jasotzeko debekurik ez duela, eta ez dagoela sartuta laguntzak jasotzeko ezgaitzen duten legezko debekuetan. Era berean, ez duela inolako zigorrik sexu arrazoiengatik diskriminaziorik egitearren, otsailaren 18ko 4/2005 Legeak, Emakume eta Gizonen Berdintasunari buruzkoak, xedatutakoaren arabera. Halaber azaroaren 17ko Diru-laguntzen 38/2003 Lege Orokorraren 13. artikuluan ezarritako baldintzak betetzen dituela.\n8. artikulua.– Diru-laguntza honetan parte hartu ahal izateko diruz lagun daitezkeen hedabideen baldintzak.\n1.– Deialdiaren epe-barrutia kontuan izanik, 2016ko urtarrilaren 1etik 2018ko abenduaren 31ra bitartera, laguntza mota honetara aurkezten den hedabideak epealdi horretan kalean izan behar du, ohiko maiztasunarekin edo jardunarekin.\n2.– Hedabideak originala izan behar du. Hots, multzo berean laguntzagai den beste hedabide edo aldizkako argitalpen baten aldaerarik ez da onartuko.\n3.– Era berean, honako baldintza berezi hauek bete behar ditu:\n3.1.– A multzoari (helburu nagusia eguneroko informazioa ematea duten euskara hutsezko idatzizko hedabideak. Egunerokotasunari edota tokikotasunari lotutako idatzizko hedabideak: eguneroko prentsa inprimatua eta udalerri, eskualde edo lurralde jakinetan zabaltzen diren informazio orokorreko aldizkariak) dagozkion baldintza bereziak:\n3.1.1.– Euskara hutsezko prentsa inprimatuari dagozkion baldintza bereziak:\n– Euskal Autonomia Erkidego osoan zabaltzen den euskara hutsezko eguneroko prentsa: tabloide formatuko 28 orrialde edo gehiago. Kasu bakoitzean zehaztutako formatua erabili beharrean beste bat erabiliz gero, Euskara Sustatzeko Zuzendaritzak proportzionalki kalkulatuko du orrialde-kopurua, orriaren neurriaren arabera.\n– Udalerri edo eskualde jakinetan zabaltzen den euskara hutsezko eguneroko prentsa: tabloide formatuko 16 orrialde edo gehiago astean. Kasu bakoitzean zehaztutako formatua erabili beharrean beste bat erabiliz gero, Euskara Sustatzeko Zuzendaritzak proportzionalki kalkulatuko du orrialde-kopurua, orriaren neurriaren arabera.\n3.1.2.– Udalerri, eskualde edo lurralde jakinetan zabaltzen diren euskara hutsezko informazio orokorreko aldizkariei dagozkien baldintza bereziak:\n3.2.– B multzoari (albisteak edo gai hautatuak egunerokotasunetik haragoko sakontasunez lantzen dituzten euskara hutsezko idatzizko hedabideak: Euskal Autonomia Erkidego osoan zabaltzen diren informazio orokorreko aldizkariak zein aldizkari espezializatuak) dagozkion baldintza bereziak:\ne) Formatua eta orrialde-kopurua: DIN-A4 formatuko 20 orrialde edo gehiago informazio orokorreko aldizkarien kasuan, eta 32 orrialde edo gehiago aldizkari espezializatuenean. Zehaztutako formatua erabili beharrean beste bat erabiliz gero, Euskara Sustatzeko Zuzendaritzak proportzionalki kalkulatuko du orrialde-kopurua, orriaren neurriaren arabera.\n3.3.– C multzoari dagozkion baldintza bereziak (zerbitzua Euskal Autonomia Erkidegoan eman ahal izateko beharrezkoak diren lizentzien jabe izanik, zati batean edo osorik euskaraz ari diren uhin bidezko irratiak):\n3.4.– D multzoari dagozkion baldintza bereziak (zerbitzua Euskal Autonomia Erkidegoan eman ahal izateko beharrezkoak diren lizentzien jabe izanik, zati batean edo osorik euskaraz emititzen duten telebistak):\n3.5.– E multzoari dagozkion baldintza bereziak (Internet bidezko hedabideak):\n3.5.1.– Euskara hutsezko egunkari eta aldizkariei dagokienez:\na) Gutxieneko kalitate-estandarrak bete behar dira. Hau da, interneten hedabideek izan ohi duten diseinuari, koloreari, neurriari... erreparatuko zaie.\n3.5.2.– Zati batean edo osorik euskaraz ari diren irratiei dagokienez:\n3.5.3.– Zati batean edo osorik euskaraz ari diren telebistei dagokienez:\n4.– Hedabide orok gastu- eta sarrera-aurrekontu orekatua izan behar du, Hizkuntza Politikarako Sailburuordetzari egindako diru-eskabidea aintzat hartuta. Ondorioz, aurrekontu orekaturik ez duen hedabidea kanpo utziko da.\n5.– Hedabide orok gutxieneko finantzaketa-maila propioa izan behar du, ezinbestean. Ondorioz, finantzaketa-maila horretara iristen ez den hedabidea kanpo utziko da. Finantzaketa-maila hori honako hauetakoren bat izango da:\n1.2.– C multzoari dagokionez (zerbitzua Euskal Autonomia Erkidegoan eman ahal izateko beharrezkoak diren lizentzien jabe izanik, zati batean edo osorik euskaraz ari diren uhin bidezko irratiak):\n1.3.– D multzoari dagokionez (zerbitzua Euskal Autonomia Erkidegoan eman ahal izateko beharrezkoak diren lizentzien jabe izanik, zati batean edo osorik euskaraz emititzen duten telebistak):\n5.– Baldin eta hedabideren batek diru-laguntza jaso bazuen euskarazko hedabideak sendotu, eraginkortu, garatu eta normalizatzeko diru-laguntzak emateko 2015eko deialdian, eta orduko jarduerari eusten badio, deialdi honetako urte bakoitzean jasoko duen kopurua gutxienez iaz esleitu zitzaionaren % 80 izango da, betiere gainerako baldintzak betetzen baldin baditu.\n6.– B multzoko hedabideen kasuan, guztiek izango dute bermatuta 25.000 euroko diru-laguntza urteko, betiere onartutako diru-eskabidea horretara iristen bada eta onartutako gastu-aurrekontuaren erdia gainditzen ez badu. Horretara iristen ez denak onartutako diru-eskabidea jasoko du; nolanahi ere, jaso lezakeen gehienezko diru-laguntza bere aurrekontuaren erdia izango da.\n7.– Agindu honen epe-barrutia amaitu eta 23. artikuluan finkatutako justifikazioari ekin eta gero gainfinantzaketarik gertatu dela ikusten bada, diru-laguntzaren zenbatekoa murriztu egingo da, betiere 21. artikuluan zehaztutako bideari jarraituz. Murrizketa hori gainfinantzaketa adinakoa izango da.\n8.– Diru-laguntza bateragarria da edozein erakunde publikok zein pribatuk xede berberaz eman ditzaketenekin, betiere, gainfinantzaketarik ez bada. Salbuespen dira Agindu honen 2.1.b) eta 5.2.i) ataletan aipatzen direnak; halaber, 2017-2018 epealdian diru-laguntzarik jasoko balute, uko egin beharko liokete Agindu honen babesean esleitutakoari.\n1.– Laguntza-deialdi honetan parte hartu nahi duen orok nahi adina eskabide-orri aurkezteko aukera izango du, Agindu hau Euskal Herriko Agintaritzaren Aldizkarian argitaratzen den egunaren biharamunetik 2016ko irailaren 9ra arte.\n– Zuzenean Zerbitzuko bulegoetan, EAEko erregistro laguntzaileetan (Euskal Autonomia Erkidegoko Administrazio Orokorraren eta bere erakunde autonomiadunen erregistroen sorrera, antolaketa eta funtzionamenduari buruzko apirilaren 29ko 72/2008 Dekretuan jasotakoak) edo Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legeak 38.4 artikuluan aurreikusitako organoen aurrean (EHAA, 2008ko maiatzaren 30ekoa, 102 zk.).\n– Eskabidea postaz egin nahi izanez gero, honako helbide honetara bidali beharko dira eskabide-orria eta agiriak: Eusko Jaurlaritza, Hezkuntza, Hizkuntza Politika eta Kultura Saila, Hizkuntza Politikarako Sailburuordetza, Euskara Sustatzeko Zuzendaritza, Donostia kalea 1, 01010 Vitoria-Gasteiz. Bide horri ekitekotan, eskabide-orria kartazal irekian aurkeztu beharko da posta-bulegoan, posta-langileak, ziurtapena egin baino lehen, data eta zigilua jar ditzan eskabide-orrian bertan.\n3.– Era berean, eskabideak bide elektronikoak erabiliz aurkezteko aukera izango da, euskadi.eus-eko gune elektroniko honetan: https://euskadi.eus/diru_laguntza/-/2016_2018/hedabideak/eu/\n– Autonomoen Erregimenean alta emanda egon behar du. Hori egiaztatzea diru-laguntzaren organo-kudeatzaileari dagokio.\n1.3.– Guztiek aurkeztu beharrekoak:\n– Eskatzaileak egunean izan behar ditu indarreko xedapenek ezartzen dituzten zerga-betebeharrak eta Gizarte Segurantzarekikoak, arauz zehaztu den bezala. Hori egiaztatzea diru-laguntzaren organo-kudeatzaileari dagokio. Azken honek behar adina aldiz egiaztatu ahal izango du, eskatzailearen aldez aurreko baimenik gabe, horrela araututa baitago honako xedapen honetan: Euskadiko Ogasun Nagusiaren Antolarauei buruzko Legearen Testu Bategina. Eskatzailearen helbide fiskala Nafarroan edo Espainiako Estatutik kanpo egonez gero, kontuan izanik elkarreragingarritasun zerbitzuek ez dutela horrelako zerbitzurik ematen, interesdunak zerga-betebeharrak kitatuta dauzkala adierazten duen ziurtagiri eguneratua aurkeztu beharko du. Azken bi kasu horietan, ziurtagiriak, gehienez ere, 6 hilabete lehenago egindakoak izango dira.\n● A multzoa: helburu nagusia eguneroko informazioa ematea duten euskara hutsezko idatzizko hedabideak. Egunerokotasunari edota tokikotasunari lotutako idatzizko hedabideak: eguneroko prentsa inprimatua eta udalerri, eskualde edo lurralde jakinetan zabaltzen diren informazio orokorreko aldizkariak.\n– Ordainketa bidezko argitalpenen kasuan, hedabideak 2015ean izandako zabalkundearen ziurtagiria, Zabalkundearen Justifikaziorako Bulegoak (OJD erakundeak) egindakoa. Agiri horrek ordainketa bidezko zabalkunde arrunta ziurtatu beharko du. Ziurtagiririk ezean, inprimaketa-gastuei dagozkien egiaztagiri originalak edo horien fotokopia konpultsatuak (fakturak eta ordainagiriak). Egiaztagiri horietan ale-kopurua zehaztu beharko da. Informazio osagarri gisa, CIES enpresaren edo beste erakunderen baten neurgailua erabiliz gero, horren berri emango da, azken neurketaren datuak zehaztuz.\n– Doaneko argitalpenen kasuan, hedabideak 2015ean izandako zabalkundearen ziurtagiria, Zabalkundearen Justifikaziorako Bulegoak (OJD erakundeak) egindakoa. Agiri horrek banatzekoak diren aleei dagokien zabalkundea ziurtatu beharko du. Ziurtagiririk ezean, inprimaketa-gastuei dagozkien egiaztagiri originalak edo horien fotokopia konpultsatuak (fakturak eta ordainagiriak). Egiaztagiri horietan ale-kopurua zehaztu beharko da. Informazio osagarri gisa, CIES enpresaren edo beste erakunderen baten neurgailua erabiliz gero, horren berri emango da, azken neurketaren datuak zehaztuz.\n● B multzoa: albisteak edo gai hautatuak egunerokotasunetik haragoko sakontasunez lantzen dituzten euskara hutsezko idatzizko hedabideak: Euskal Autonomia Erkidego osoan zabaltzen diren informazio orokorreko aldizkariak zein aldizkari espezializatuak (pentsamendua, zientzia, musika, natura, haur eta gazteei zuzendutakoak...).\n● C multzoa: zerbitzua Euskal Autonomia Erkidegoan eman ahal izateko beharrezkoak diren lizentzien jabe izanik, zati batean edo osorik euskaraz ari diren uhin bidezko irratiak.\n– Irrati-zerbitzua emateko lizentzia (ezinbestean aurkeztu beharko da eskabidearekin batera).\n– Informazio osagarri gisa, CIES enpresaren edo beste erakunderen baten neurgailua erabiliz gero, horren berri emango da, azken neurketaren datuak zehaztuz.\n● D multzoa: zerbitzua Euskal Autonomia Erkidegoan eman ahal izateko beharrezkoak diren lizentzien jabe izanik, zati batean edo osorik euskaraz ari diren telebistak.\n● E multzoa: Internet bidezko hedabideak.\nb) 10. artikuluan finkatutakoaren haritik, honako hau ikusiko da: laguntza-deialdira aurkeztutako hedabidearen gauzatzeari, ez besteri, zuzenean egozgarri zaizkion gastuak baino ez daudela jasota adierazitako gastu-aurrekontuan. Zeregin horretarako, Euskara Sustatzeko Zuzendaritzak finkatutako kostu estandarrak erabiliko dira. Horiek eskatzaileen eskueran egongo dira Euskara Sustatzeko Zuzendaritzan.\nc) Aurreko atalean aipaturiko kontraste-lanaren ondorioz eskatzaileak adierazitako gastu-aurrekontuari aldaketaren bat egin behar izanez gero, beste horrenbesteko aldaketa egingo zaie adierazitako sarrera-aurrekontuari eta eskatutako diru-laguntzari, betiere gastu-aurrekontua aldatu den proportzio berean. Horiek izango dira, hain zuzen ere, onartutako gastu-aurrekontua eta onartutako laguntza-eskabidea. Horrelakoetan, beraz, diru-laguntza kalkulatzeko orduan, onartutako gastu-aurrekontua, onartutako laguntza-eskabidea eta eskabide-orrian zehaztutako finantzaketa-maila propioa hartuko dira erreferentzia-oinarritzat.\n1.1.– A multzoa (helburu nagusia eguneroko informazioa ematea duten euskara hutsezko idatzizko hedabideak. Egunerokotasunari edota tokikotasunari lotutako idatzizko hedabideak eguneroko prentsa inprimatua eta udalerri, eskualde edo lurralde jakinetan zabaltzen diren informazio orokorreko aldizkariak):\na) Irismen-maila: gehienez ere 75 puntu. Puntu horietatik aurreneko 65 puntuak banatzeko, kontuan hartuko da hedabideak bere eragin eremuan duen irismen-maila. Gainontzeko 10 puntuak, berriz, hedadura mailaren arabera banatuko dira.\nb) Finantzaketa: gehienez ere 15 puntu, honela banatuta:\n– Salmenta eta publizitatea: gehienez ere 10 puntu.\n– Finantzaketa-maila propioa: gehienez ere 5 puntu.\nc) Maiztasuna: gehienez ere 5 puntu.\nd) Bikain-Euskararen Kalitate Ziurtagiria izatea: gehienez ere 5 puntu.\n1.2.– B multzoa (albisteak edo gai hautatuak egunerokotasunetik haragoko sakontasunez lantzen dituzten euskara hutsezko idatzizko hedabideak: Euskal Autonomia Erkidego osoan zabaltzen diren informazio orokorreko aldizkariak zein aldizkari espezializatuak):\na) Irismen-maila eta landutako gaiak: gehienez ere 75 puntu. Puntu horietatik aurreneko 35 puntuak banatzeko, kontuan hartuko da hedabideak bere eragin-eremuan duen irismen-maila. Gainontzeko 40 puntuak finkoak izango dira.\nb) Finantzaketa: gehienez ere 15 puntu, horrela banatuta:\n1.3.– C multzoa (zerbitzua Euskal Autonomia Erkidegoan eman ahal izateko beharrezkoak diren lizentzien jabe izanik, zati batean edo osorik euskaraz ari diren uhin bidezko irratiak):\na) Audientzia, eragin eremua kontuan hartuz: gehienez ere 65 puntu.\nc) Programa motak eta edukiak: gehienez ere 15 puntu.\n1.4.– D multzoa (zerbitzua Euskal Autonomia Erkidegoan eman ahal izateko beharrezkoak diren lizentzien jabe izanik, zati batean edo osorik euskaraz emititzen duten telebistak):\na) Bisitari «bakarren» kopurua, erabiltzaile bakoitzeko bisitak eta batez besteko denbora, eragin eremua kontuan hartuz: gehienez ere 65 puntu.\nc) Creative Commonsen erabilera maila: gehienez ere 5 puntu.\nd) Informazio-kopurua eta informazioaren eguneraketa: gehienez ere 5 puntu.\ne) Berrien trataera (berrien originaltasuna): gehienez ere 5 puntu.\nf) Bikain-Euskararen Kalitate Ziurtagiria izatea: gehienez ere 5 puntu.\nb) Ana Esther Furundarena Olabarriaga, Hizkuntza Politikarako Sailburuordetzaren aholkularia, batzordearen buruordea. Ordezkoa, Jorge Giménez Bech, Hizkuntza Ikerketa eta Koordinaziorako zuzendaria.\ne) Jose Miguel Odriozola Mujika, Euskara Sustatzeko Zuzendaritzako teknikaria. Ordezkoa, Pablo Mendizabal Arnaez, Euskara Sustatzeko Zuzendaritzako teknikaria. Idazkari-lanak egingo ditu eta hitza izango du, baina ez botorik.\n1.– Diru-laguntzaren onuradunak esleitutako diru-laguntza onartu egin behar du. Ondorioz, diru-laguntza esleitu zaiola adieraziz Euskara Sustatzeko Zuzendaritzak bidalitako jakinarazpena jaso eta 10 egun balioduneko epean, diru-laguntza onartu egin duela adieraziko dio idatziz aipatu Zuzendaritzari.\nk) Euskarazko hedabideek sektore sozioekonomikoko edozein eragileren eskutik euskaraz jasotako prentsa-ohar edo dokumentu informatiboen berri eman beharko dute beren ohiko agerkarietan, euskarri ezberdinetan (paperekoan, internetekoan, irratian, telebistan). Betiere, jakina, eman behar den berria hedabidearen hedapen eremukoa denean, eta hedabideak berak egokien irizten duen moduan.\n2.– Aipatutako betebehar horiek urte batean ez betetzeak urte horretarako esleitutako diru-laguntza galtzea ekarriko du ondorio bezala.\na) 2016. urteari dagokion % 65, ebazpena jakinarazitakoan (diru-laguntza onartu eta bi hilabeteko epean).\nb) 2016. urteari dagokion bigarren ordainketa (% 35) eta 2017. urteari dagokion lehenengoa (% 65), 2016. urtean diru-laguntzaren xedea bete dela egiaztatu ondoren eta diruz lagundutako egitasmoari dagokion justifikazioa aurkeztu ondoren, bi hilabeteko epean, 24. artikuluko 1. 2. eta 3. puntuetan ezarritakoari jarraituz. Justifikazioa aurkezteko epea 2017ko martxoaren 31 izango da.\nc) 2017. urteari dagokion bigarren ordainketa (% 35) eta 2018. urteari dagokion lehenengoa (% 65), 2017. urtean diru-laguntzaren xedea bete dela egiaztatu ondoren eta diruz lagundutako egitasmoari dagokion justifikazioa aurkeztu ondoren, bi hilabeteko epean, 24. artikuluko 1. 2. eta 3. puntuetan ezarritakoari jarraituz. Justifikazioa aurkezteko epea 2018ko martxoaren 31 izango da.\nd) 2018. urteari dagokion bigarren ordainketa (% 35), 2018. urteko diru-laguntzaren xedea bete dela egiaztatu ondoren eta diruz lagundutako egitasmoari dagokion justifikazioa aurkeztu ondoren, bi hilabeteko epean, 24. artikuluko 4. puntuan ezarritakoari jarraituz. Justifikazioa aurkezteko epea 2019ko uztailaren 30a izango da.\n2.– Agindu honen pentzutan emandako diru-laguntzaren onuradunak eman eta eskuratutako zenbatekoa eta legez aplikagarriak izan daitezkeen interesak itzuli egin beharko dizkio Euskal Autonomia Erkidegoko Diruzaintza Nagusiari honako kasu hauetan: aurreko pasarteetan jasotakoak gertatuz gero eta, oro har, Euskadiko Ogasun Nagusiaren Antolarauei buruzko Legearen Testu Bateginaren 50.2 artikuluan jasotako betebeharrak edo Diru-laguntzen Lege Orokorraren 37. artikuluan jasotakoak betetzen ez badira. Aurreko hori Euskal Autonomia Erkidegoko Aurrekontu Orokorren pentzutan ematen diren diru-laguntzen bermeei eta horiek itzultzeari buruzko erregimen orokorra arautzen duen eta horien kudeaketan parte hartzen duten Izaiki Laguntzaileek bete beharreko baldintzak, erregimena eta eginbeharrak ezartzen dituen abenduaren 17ko 698/1991 Dekretuan esandakoaren arabera egingo da.\n3.– Eskabide-orrian aurreikusitako egitasmoa bere osotasunean gauzatzen ez baldin bada, diru-laguntza itzultzeko prozedurak abenduaren 17ko 698/1991 Dekretuaren 5.1 artikuluak ezarritakoari jarraituko dio eta interesdunak 15 egun balioduneko epea izango du alegazioak egiteko.\n1.– Esleitutako diru-laguntzaren zenbatekoa edozein delarik ere, diru-laguntzaren onuradun orok diruz lagundutako egitasmoa urtero gauzatu dela justifikatu behar du, ezinbestean, Euskara Sustatzeko Zuzendaritzaren aurrean.\n2.– Diru-laguntza zuritzeko, urte bakoitzeko datuak urte horretako urtarrilaren 1a eta abenduaren 31 bitartekoak izango dira. Urtealdi bakoitzaren justifikazioari ekiteko, diru-laguntza esleitzeko orduan erabilitako gastu-aurrekontu onartua erabiliko da.\n4.– Era berean, justifikazioak bide elektronikoak erabiliz aurkezteko aukera izango da, euskadi.eus-eko gune elektroniko honetan: https://www.euskadi.eus/nirekudeaketak\n1.– Diru-laguntzaren xedea bete dela egiaztatzeko, honako hauek igorriko dira Euskara Sustatzeko Zuzendaritzara:\n– A eta B multzoetako hedabideen kasuan, argitaratutako zenbaki guztien ale bana (paperean edo euskarri elektronikoan).\n– C eta D multzoetako hedabideen kasuan, berriz, programazioaren lagin zehatz bat.\n– E multzoko hedabideen kasuan, urtean zehar argitaratutako albisteen zerrenda, argitaratze-dataren arabera antolatua.\n2.– Diru-laguntzaren justifikazioa justifikazio-kontu erraztuaren arabera egingo da, antolamendu juridikoak horretarako aukera ematen duenean, hau da, diru-laguntzaren zenbatekoak 60.000 euro gainditzen ez duenean. Justifikazio-kontu erraztuak, erantzukizunpeko aitorpenaren izaera izango duenak, honako hauek jaso beharko ditu:\nDiru-laguntza ematen duen organoak behar adina frogagiri egiaztatuko du, diru-laguntza behar bezala erabili dela zentzuz agerian uzteko beharrezkoak diren guztiak, unitate moneta laginketa teknikak erabiliz. Horretarako berak hautatutako gastuen frogagarri diren faktura edo agirien kopiak eta, behar denean, ordainketaren egiaztagiriak bidaltzea eskatuko zaio onuradunari. Horien ordez, onuraduna den pertsona fisiko edo juridiko pribatuaren Kontabilitateko Egunkaria aurkezteko aukera izango da.\n3.– Jasotako diru-laguntzaren zenbatekoak 60.000 euro gainditzen duenean, justifikazioak honako hauek jasoko ditu: aurreko atalean aipatutako dokumentazioaz gain, aurrerago aipaturiko zerrendako gastuen frogagarri diren faktura edo agirien kopiak eta, behar denean, ordainketaren egiaztagiriak. Horien ordez, onuraduna den pertsona fisiko edo juridiko pribatuaren Kontabilitateko Egunkaria aurkezteko aukera izango da.\n4.– Agindu honen 20.1 artikuluaren d) atalean aipatzen den diru-laguntzaren ordainketa egiteko, artikulu honen 1., 2. eta 3. ataletan jasotakoaz gain, honako hauek ere osatuko dute diru-laguntzaren justifikazioa:\na) Diru-laguntzaren onuraduna enpresa, fundazioa edo onura publikoko elkartea bada, eta deialdi honetan aurkeztutako egitasmoak edota egitasmoek, 2016-2018 epealdiko edozein urtetan, onuradunaren urte horretako % 50etik gorako jarduera osatzen badute, onuradunaren urte horretako edo horietako kontuak. Halaber, aipatu onuradunari legez auditoria egitea badagokio, 2016ko, 2017ko eta 2018ko auditoriak ere aurkeztuko ditu. Edonola ere, onuradunak aurkeztutako egitasmoaren edo egitasmoen urte jakin bateko gastu-aurrekontuak 500.000 euro gainditzen duenean, urte horri dagokion auditoriak egindako onuradunaren gastu-sarreren kontuaren azterketa mugatuaren txosten berezia.\nb) Diru-laguntzaren onuraduna elkartea bada eta deialdi honetan aurkeztutako egitasmoak edota egitasmoek, 2016-2018 epealdiko edozein urtetan, elkartearen urte horretako % 50etik gorako jarduera osatzen badute, elkartearen urte horretako edo horietako kontabilitatea. Kontabilitate horrek elkartearen finantza-egoeraren, emaitzaren eta ondarearen irudi leiala lortzeko aukera emango du. Aipatu elkarteari legez auditoria egitea badagokio, 2016ko, 2017ko eta 2018ko auditoriak ere aurkeztuko ditu. Edonola ere, onuradunak aurkeztutako egitasmoaren edo egitasmoen urte jakin bateko gastu-aurrekontuak 500.000 euro gainditzen duenean, urte horri dagokion auditoriak egindako onuradunaren gastu-sarreren kontuaren azterketa mugatuaren txosten berezia.\n5.– Agindu honen 20.1 artikuluaren b), c) eta d) ataletan aipatzen den diru-laguntzaren ordainketak egiteko, hala badagokio, diru-laguntzaren onuradunak, indarrean dauden xedapenei jarraituz, zerga-betebeharrak eta Gizarte Segurantzarekiko betebeharrak kitatuta izan behar ditu. Horien egiaztapena 7.1 artikuluan finkatutakoari jarraituz egingo da.\n6.– Diru-laguntzaren erabilera zuzena egin dela ziurtatzeko, Euskara Sustatzeko Zuzendaritzak egokitzat jotzen duen beste informazio osagarria eskatzeko aukera izango du.\n– Jose Miguel Odriozola Mujika, Euskara Sustatzeko Zuzendaritzako teknikaria. Ordezkoa, Pablo Mendizabal Arnaez, Euskara Sustatzeko Zuzendaritzako teknikaria. Idazkari-lanak egingo ditu eta hitza izango du, baina ez botorik.\n8.– Anomalia edo irregulartasunen bat ikusiz gero, Agindu honetako 21. eta 22. artikuluetan finkatutakoari ekingo zaio automatikoki.\nb) Eusko Jaurlaritzaren logotipo normalizatua, esleitutako diru-laguntza onartzen den egunetik aurrera txertatuko da eta 36 hilabetez agerian egongo da.\nd) Oro har, publizitate-ohar horrek, gutxienik ere, 45 cm\na) Diruz lagundutako irrati orok honako publizitate-oharra jaso beharko du ezinbestean: «Hezkuntza, Hizkuntza Politika eta Kultura Sailak (Hizkuntza Politikarako Sailburuordetzak) diruz lagundua» esaldia. Hizkuntza Politikarako Sailburuordetzak onuradunen eskura jarriko du publizitate-ohar hori.\nc) Publizitate-ohar hori esleitutako diru-laguntza onartzen den egunetik aurrera txertatuko da eta 36 hilabetez agerian egongo da.\nb) Publizitate-ohar hori, gutxienez 4 aldiz txertatuko da egunean zehar: 2 aldiz ikus-entzule gehien dauden orduetan (21:00-24:00), hirugarrena goizean zehar eta laugarrena, eguerdian.\nc) Eusko Jaurlaritzaren logotipo normalizatua esleitutako diru-laguntza onartzen den egunetik aurrera txertatuko da eta 36 hilabetez agerian egongo da.\nGuztirako zenbatekoa aldatuz gero, Agindu honen 6.2. artikuluan aipatutako C, D eta E multzoei dagozkien diru-kopuruei erantsiko litzaieke, honela: C multzoari % 5, D multzoari % 25 eta E multzoari % 70.\nDatu Pertsonalak Babesteari buruzko abenduaren 13ko 15/1999 Lege Organikoak eta Datu Pertsonaletarako Jabetza Publikoko Fitxategiei eta Datuak Babesteko Euskal Bulegoa Sortzeari buruzko otsailaren 25eko 2/2004 Legeak xedatutakoari jarraituz, deialdi honen izapidetzean jasotako datu pertsonalak, Hezkuntza, Hizkuntza Politika eta Kultura Sailaren «Euskara Sustatzeko Zuzendaritzaren laguntzak eta diru-laguntzak» izeneko fitxategian sartuko dira. Eusko Jaurlaritzako Hezkuntza, Hizkuntza Politika eta Kultura Sailaren Euskara Sustatzeko Zuzendaritza da fitxategi horren titularra, eta 2015eko abenduaren 2ko Aginduan araututa dago. Fitxategiak laguntza emateko espedienteak kudeatzea du helburu. Aldez aurretik, Datuak Babesteko Agentziari eman zaio horren berri, eta datuen segurtasun osoa bermatzeko behar diren segurtasun-neurriak ezarri dira. Fitxategiaren datuak, bestalde, ez zaizkie beste pertsona batzuei jakinaraziko, legeak bideratutako kasuetan izan ezik.\nDatu pertsonalen babesari buruz dauden arauei jarraiki, eskatzaileak badu sartzeko, zuzentzeko, ezerezteko eta aurka egiteko eskubideez baliatzeko aukera, Datu Pertsonalak Babesteari buruzko Lege Organikoak berariaz aitortzen duen bezala. Horretarako, Eusko Jaurlaritzaren Hezkuntza, Hizkuntza Politika eta Kultura Saileko Araubide Juridikoaren eta Zerbitzuen Zuzendaritzara jo dezake (Donostia kalea 1, 01010 Vitoria-Gasteiz).\nDeialdi honen xede diren diru-laguntzei Batzordearen 2014ko ekainaren 17ko 651/2014 (EB) Erregelamendua aplikatuko zaie (EBAO L187, 2014ko ekainaren 26koa), zeinaren bidez laguntza-kategoria zehatz batzuk barne-merkatuarekin bateragarriak direla adierazten den, Tratatuaren 107. eta 108. artikuluetan ezarritakoaren arabera.


SalvaVidas proiektua\tprestakuntza Urriaren 15 2008\t Ikusia 10764\nKardioprotejatutako hiri eta udalerrientzako ikastaroa, oinarrizko bizitza-euskarrian eta desfibriladoreetan trebakuntza herritar guztientzat, udalak antolatuta SalvaVidas proiektuarekin batera.\nOINARRIZKO LAGUNTZA-LAGUNTZA TAILERRA ETA KARDIOA BABESTUTAKO UDALERRIAK\nHerritarrek desfibriladoreen erabileran eta oinarrizko bizi-euskarrian trebatzeko jendearentzako sarbide-tailerra, 18 urte baino gehiago izatea da baldintza bakarra. Ikastaroan parte hartu izanaren egiaztagiria eta Sorosle Proiektuaren diploma. Kanpoko desfibriladore bat nola erabiltzen den ikasteko eta bizitza salbatzeko oinarrizko bizitza euskarria burutzeko ikasgaiak. Kardioprotejatutako udalerrientzako tailer praktikoa, biztanle guztiak bat-bateko heriotzaren aurka trebatzeko.\nESPAZIOEN KARDIOPROBABETZEKO IKASTAROAK - ONARTUTAKO PRESTAKUNTZA


Appa hi! aurkeztu dugu, bost astean Oñatiko hika ikasteko aplikazioa. Badihardugu Euskara Elkartea\n2021-11-24 ¦ hitanoa\nInformazio jakin bat ematen da 35 egunean, egunero pilula batean: azalpenak, marrazkiak -Mirari Sagarzazu marrazkilariarenak- eta bideoak, adibideekin. Ondoren, azalpenekin lotutako galdera-sorta bat dator: partidak. Galdera guztiei zuzen erantzunez gero, hurrengo egunean beste pilula bat egiteko aukera izango du erabiltzaileak. Bestela, berriro saiatu daiteke: partidak errepikatu ditzake. Nahi beste aldiz, ondo egin arte. Astero errepaso bat egongo da, eta maila bat igotzeko aukera. Guztira bost maila dira gainditu beharrekoak, aste bakoitzeko bat. Bakoitzak bere erritmora egin dezake prozesua. Galderei zuzen erantzuten eta mailak gainditzen doanak, azkarrenak, bost astean lortuko du Oñatiko hika ikastea.


Julen Leturiondo, musikaria: “Gustuko erreferentziak hartuta, gustatzen zaidan musika sortu dut” - etakitto.eus\nJulen Leturiondo, musikaria: “Gustuko erreferentziak hartuta, gustatzen zaidan musika sortu dut”\nMusikarekin hazi da Julen Leturiondo eta, ondorioz, musika barrenean darama. Hainbat proiektutan ikusi izan dugu orain arte (Parrapas, Eibarko Koro Gaztea…), baina bide propioa hasiko du orain. ‘Julen’ da musikari eibartarraren proiektu berriaren izena eta otsailean izango dugu bere sorkuntzaz gozatzeko aukera. Bitartean, bere YouTubeko kanalean proiektuaren nondik norakoak jakitzeko aukera duzue.\n– Proiektu berria martxan jarri duzula aipatu duzu YouTuben, misterio kutsu batekin. Gauza gehiago kontatu ahal diguzu?\nPianoa jotzen dut txikitatik eta aspaldi hasi nintzen abesten Eibarko Koro Gaztean eta abar, baina besteen abestiak kantatzeaz kantsatuta negoen. Orduan, etxean nire musika egiten hasi nintzen, melodiaren bat sortzen, baina ez nuen idazten. Behin baten zerbait idazten hasi nintzen pianoaren laguntzarekin eta ondo zegoela iruditu zitzaidan. Bestetik, ikus-entzunezkoak ikasten nabil unibertsitatean eta argazkilaritza, bideogintza eta horrelakoak gustatzen zaizkien ikaskide batzuekin talde bat sortu genuen, guztion artean proiektu bat aurrera eramateko. Beraz, guzti hori kontuan hartuta, nire kantuekin ikus-entzunezko sorkuntzak egitea da ideia.\n– Beraz, proiektuaren izena ‘Julen’ bada ere, ez zaude bakarrik?\nProiektua bi zatitan banatu dugu. Batetik, bideoak, argazkiak… egiten dituen lantaldea dago, eta ni tartean nago, niri ere gustatzen zaidalako. Eta bestetik, arlo musikala dago, abestiak egin eta zuzenekoak eskaintzeko sortuko dugun banda (proiektuarekin konprometituta egongo den musikari bila nabil). Azken finean, talde bat batu gara nire bakarlari bidea hasteko.\n– Bideoan diozu zure musika aurkitzeko sasoia heldu dela. Nolakoa da zure musika?\nMusika ezberdina entzuten dut. Olatz Salvador eta Izaro asko gustatzen zaizkit eta euren estilorantz jotzen dut, baina Jorja Smith eta soul musika ere asko gustatzen zaizkit. Beraz, oso abesti ezberdinak sortu ditut. Gustuko ditudan erreferentziak hartuta, gustatzen zaidan musika sortu dut.\n– Nolakoa izan da zure musika lortzeko bidea?\nLetrak idaztea kostatu zait gehien. Asko idatzi behar dut zerbait ona idazteko. Arlo musikala, ordea, bestelakoa da. Musikarekin hazi naizenez, barrenean daramat. Nire bizitza ia osoa musika izan da.\n– Hizkuntzari dagokionez, musika euskeraz sortzen duzu?\nHiru hizkuntza erabiltzen ditut: euskera, ingelera eta gaztelera. Ez da bilatutako zerbait izaten. Erritmo edo doinuaren arabera hizkuntza bat edo beste erabiltzen dut.\n– Zein momentutan aurkitzen da proiektua gaur egun?\nSortu dudan abesti baten bideoa egiteko ideiak garatzeko geratu gara Gabonetan, eta urtarrilean Gaztain estudioan sartuko naiz abesti bat grabatzeko. Otsailean ikusiko du argia. Abesti bakarra grabatzea arriskutsua izan daiteke, baina ezagutzera emateko modu ona dela uste dugu. Gainera, abestia kaleratzen dugun egun berean bideoa ere argitaratuko dugu. Disko bat grabatzeko denbora, laguntza eta diru asko behar da, eta nahiago dut abesti bakarra egin, baina ona.\n– Zer moduz joan da abestia sortzeko finantzazioa?\nEz diot inori dirua eskatu, ezta gurasoei ere. Nire proiektua da eta jendeari eskaini nahi diot, familiari batez ere. Diru gehiena trikipoteoetan eta bestelako lanak egiten lortu dut.\n– Nolako abestia da?\nAbesti honen ondoren beste bi egitea da asmoa, trilogia bat sortuz. Abestiek pertsona baten bizitza kontatzen dute eta lehenengo kantuan bizitzako etapa oso ilun bat islatzen da. Berba batean esanda, ezintasuna. Sentsazio hori transmititu nahi dugu abestian eta bideoan, eta publikoarengan antsietate moduko bat sortzea.\nArgazkia: Malen Jainaga.\n« Katedralak goiz eta arratsalde zabalduko ateak domekan Jon Zelestino, Broken Brothers Brass Band: “Gure musikak festarako giroa sortzen du” »


Nora jotzen dute gazteek Internet erabiltzen dutenean? - Gazteberri.eus\nNora jotzen dute gazteek Internet erabiltzen dutenean?\nGazte eta sare sozialen arteko harremana guztiz naturala da. Telefono adimentsuak orokortzearekin batera, erabilera biderkatu egin da. Gero eta denbora gehiago ematen dute gazteek konektatuta baina, zer egiten dute denbora horretan?\nDatorren ekainaren 20 eta 21 bitartean, UPV/EHUren Uda Ikastaroen barruan, ‘Educar en los tiempos del Selfie: pautas y consejos para familias con adolescentes conectados’ izenburua duen ikastaroa izango da Estefania Jimenez eta Maialen Garmendiaren zuzendaritzapean. Ikastaro horretan, besteak beste, gazteek Internet mugikorrari ematen ohi dioten erabilera dela eta familien dinamiketan ematen ari diren aldaketen inguruko hausnarketa egingo da.\nSare sozial eta gazteen arteko harremana ukaezina da; are gehiago, telefono adimentsuen erabilera orokortu denetik. Gaur egun, gazteen arteko komunikazioa eta sozializazioa ezin da sare sozialen eragina aztertu gabe ulertu. Pew Research Center-ek egindako ikerketa baten arabera, 13 eta 17 urte bitarteko nerabeen % 92a, gutxienez, behin konektatzen da egunean zehar. Gazteen % 24ak, berriz, egun osoa konektatuta ematen duela onartzen du. Baina zer egiten dute gazteek konektatuta daudenean?\nCentro Reina Sofía-k egindako ‘Jóvenes en la Red: Un Selfie’ ikerketaren arabera, hiru joera nagusi izango lirateke. Alde batetik, gazteek Internet informazioa bilatzeko erabiltzen dute. Aipatu ikerketan parte hartu duten gazteen % 92k ikasketa arrazoiak direla eta informazioa Interneten bidez lortzen duela adierazi du. Bigarrenik, aisialdia legoke. Gazteen % 86 web orrialde desberdinetara jotzen du ondo pasatzeko eta % 49 online jolasten da. Azkenik, sare sozialen bideko sozializazioa aurkituko litzateke: gazteen % 81k bere lagunen profilak bisitatzen ditu; % 72k argazkiak edo bideoak igotzen ditu; eta, % 68k edukiak partekatzen ditu.\nGazteek Internet erabiltzen dutenean hiru lehentasun dituzte: informazioa bilatu, aisiladia eta sozializazioa.\nSare sozialei dagokionez zaila da argazki finko bat aztertzea. Gazte eta sare sozialen arteko harremana etengabe aldatzen da eta gaur ‘trendy’ edo modakoa dena, bihar baztertuta gera daiteke. Bere garaiko Messenger do Tuentirekin jazotakoa ikustea besterik ez dago. Gaur egun, hala ere, hiru dira gazteen artean arrakasta gehien dituzten sare sozialak: Snapchat, Instagram eta YouTube. Berehalako mezularitza zerbitzua den Whatsapp sare sozialtzat hartzen badugu zerrenda horretan ere sartu beharko litzateke. Hori gaztetxoenen artean; urte pare bat gora joko bagenu Facebook eta Twitter ere aipatu beharko lirateke.\nZenbait adituentzat, eta seguruenik guraso gehienentzat, gazteek sare sozialetan ematen duten denbora gehiegizkoa da. Gezurra badirudi ere, hala ikusten dute gazteek ere. Aipatu Centro Reina Sofíak egindako ikerketaren arabera, gazteen % 65ak Interneten denbora gehiegi ematen duela uste du. Denbora hori, noski, beste nonbaitetik atera behar da. Kasu gehienetan ikasketa orduak galtzen dira baina baita osasunari mesede egin ahal dioten lo orduak ere. Oro har, Interneten denbora gehiegi ematen duten gazteek kirola egiteko edota irakurtzeko joera txikiagoa izaten dute.\nGazte eta sare sozial edo Interneten arteko harremana jorratzerakoan, ezinbestekoa da arriskuez hitz egitea: Facebook depresioa, sexting-a edo ciberbullying-a dira, apika, ezagunenak. Menpekotasuna edota lo-gabetzea izan daitezke bestelako arazoak. Gazteek arrisku horien berri dute; hori da, behintzat, gazteen % 56ak adierazten duena. Arriskuen pertzepzioari dagokionez neskek sarriago ematen direla adierazten dute. Gehien aipatzen diren arriskuak ciberbullying-a (% 58), irudi pribatu eta konprometigarrien bidalketa (% 54) eta erabiltzaile helduen jazarpena (% 41) aipatzen dira.\nTags: gazteriainternetkonexioasare sozialaktelefonoa


Side biraketa Shooting - Amaiera Teknikoa zulatzeko - Futbola Futbol zulatzeko eta zulatzeko - Profesionalen Futbol Coaching\nAlboko biraketa Filmaketa\nParent Category: Futbol zulatzeko 9-11yrs Amaitzen\nKategoria: Amaitzen tekniko zulatzeko\nDenbora: 15 min Posizioak: 7,9,10,11\nJokalariak: 4 + Area: 35x35 yrds\nJokalarien gaitasuna ezkerreko eta eskuineko gurutzetako pilotaketatik abiatzea da.\nErabili penalti area bat, tamaina osoarekin. 1 elikadura beharrezkoa eta jokalari bat amaitzeko. Jokalari osagarriekin, gehitu elikadura eta finisher geltokiak. Esku pilotak hornitzeko aukera ona dute. Zulagailu hau GK gabe hasi ohi da. Horren ordez, jokalariek 2.5yrd xede-eremura iristen dira, bai ezkerreko zein eskuineko mezuetan.\nElikadura The (A1) pasatzen baloia finisher du (A2) nork txandaka pilota jaso du ezker oinez eta ondoren eskuineko oina sartu. Ondoren aldi bolak ausaz jokatu daiteke aldeetan erreakzioak filmatzen garatzeko.\nA1 haztatua pass 2 eremuaren jokatzen du.\nA2 mugitzen Renove pass batzeko.\nA2 gola ukitzen ukitu ondoren, edo lehen aldiz zailtasun maila nahi den arabera.\nOrduan A2 zentroa area (abiapuntua) izateko berreskuratu du, eta hurrengo baloia zain.\nA2 kontrako zona bigarren baloia mugitzen.\nA1 jokalariek beste haztatua pass Zone 1 sartu oraingoan.\nA2 gola berriro filmatzen helburu arlo at edo GK beat.\nA2 jaurtiketa beste bat berreskuratzen.\nHau ere egin daiteke jokalari talde bat eta bertan elikadura etengabe finisher batera biratzen jota.\nGol lehiaketa izango entrenatzaileak diskrezioa ezar daiteke.\nLehen aldiz plano Animatu ahal denean.\nKarratu baloia gainetik baloia baino gehiago Belaun, sorbaldak, ez ostikoka oinez helburuan at adierazi, ezker besoa out oreka, jarraitu bidez behatz behera seinalatuz, eta hori deigarria baloia posizioa batekin: aztertzea teknika.\nZutoin for azkarra erreakzioak sustatzea.\nKendu polo / kono filmatzeko xede arlo adieraziz eta horren ordez, GK bat erabili.\n1 bakarrik ukitu.\nElikadurak bolak errebote bai beren eskuak edo oinak tik jolasteko.\nElikadura ausaz bai filmatzeko zona pilotak jokatzen du.\nJokalariak helburua aldera begira hasteko. The elikadura oihuak 'txanda' eta jokalarien piztu eta pass hortxe zona elikadura baloia jotzen jarraitu.


Tinta Tatuaje Aldi baterako Senjo - 15ml\nAirbrush Tatuaje Aldi Baterako\nPintura Aldi Baterako Tatuajeak\nTinta / pintura tatuaje aldi baterako airbrush edo eskuila alemaniako marka SENJO, diseinatu altuena kalitate estandarrak.\n7,20 €zerga barne.\n7,90 €zerga barne.\nNegro - 15mlBlanco - 15mlAzul - 15mlVerde - 15mlHena - 15mlAzul Negro - 15mlAmarillo - 15mlRojo - 15mlNegro - 150ml\nOrdena aurretik 21 ordu eta 55 minutu eta jaso ezazu artean or. 21 eta ar. 25 batera DHL / UPS - America\nTatuaje aldi baterako airbrush edo eskuila alemaniako marka SENJO, diseinatu altuena kalitate estandarrak.\n- Pintura ur gainean base (seguru eta hypoallergenic azala).\n- Iraupena 3 7 egunetan arabera baldintzak. (Hezetasuna faktore nagusia da hori kaltegarria da bere luzera)\n- Aplika daiteke, bai eskuila bat bezala airbrush (behar Ez diluitzeko egiteko airbrush 0.2 mm gora)\n- Aukeran dezakezu nahi baduzu diluitzeko Isopropyl alkohola 99%.\n- Errendimendua: 1 botila 15ml da nahikoa egin 50 tatuajeak.\n- Aplikazioa: azalaren gainean Aplikatzen lehor eta garbi (alkohola erabili behar garbia da). Aplikatzeko tatuaje, izango da, hezea, minutu gutxi batzuk, erabili ahal izango duzu talko azkartzeko lehortzeko.\nEzarri Airbrush Tarteko III\nTxantiloi Nano KANJI LEMA Artool


"Barbacana, la huella del lobo" filma Errenterian ikusgai - Errenteria Ingurumena\n"Barbacana, la huella del lobo" filma Errenterian ikusgai\n- Alde batetik, Acajú ekoiztetxeko lantalde teknikoarena, zeina saiatuko baita otsoak filmatzen natura bete-betean. Erronka zail horri erantzun beharko diote, eta halako filmaketa batek sortzen dituen arazo ugariak gainditu.\n- Beste alde batetik, otso saldo baten bizimodua erakutsiko da, haren ingurune naturalean. Ikusiko dugu nola jaiotzen diren otsokume berriak, eta ezagutuko dugu nolakoa den familia-klan baten egunerokoa.\n- Gainera, sartuko gara otsoaren errealitate sozialaren barruan: espezie bat, zeinak bihotza sutan jartzen baitu irrikaz nahiz gorrotoz, eta maitasuna eta gaitzespena sortzen baititu. Abeltzainak, otsoaren alde eta kontra daudenak.


“Euskara bizirik mantentzeko ezinbesteko ekimena iruditzen zait” - Diario de Noticias de Navarra\nAxi Muniain / SURFLARIA\n“Euskara bizirik mantentzeko ezinbesteko ekimena iruditzen zait”\nAxi Muniain zarauztarrak betidanik izan du erlazio estua SalbatoreMitxelena ikastolarekin. Olatu handietako surflaria aurtengo Kilometroak antolatzen dituen ikastolaren parean jaio zen, ZubiaurreBerri izeneko baserrian. Haurtzaroa baserritik ikastolara eta ikastolatik Arguiñanoko arrapalara etabuelta eman zuen.\nIkastolako garaiaren oroitzapengoxoak ditu Muniainek: "Jaietanikastolak beste kolore bat hartzenzuen. Gogoan dut klasekide guztiakMielotxinetaz jantzi ginenekoa".\nLehenengo Kilometroak umeazela bizi zituen surflari zarauztarrak: "Heldua izatean Kilometroetako zein bazterretan egongo nintzenimajinatzen eman nituen nire lehenengo Kilometroak".\nDagoeneko dexente hazi da AxiMuniain eta aurtengo edizioan parte hartze aktiboa izango du. Higunean izango da; hots, bere txikitako ikastolan. Surfeko mugimenduak simulatzen dituzten Carversurfskaterekin izango da Muniainhainbat ekimen antolatzen. Besteak beste, arrapala bat muntatukodute gazteak bertan patinetean ibili daitezen. Halaber, patinete haueninguruko tailerra eta solasaldiaizango dira Axi Muniainen eskutik.\nEra berean, nabarmentzekoa da tarp surfing izeneko jarduera."Lonamoduko bat erabiliz hodi erraldoibat egiten da patinetearekin gainetik pasatzean. Txikientzat beraienlehendabiziko tutua edo olatu XXLa izango da", azaldu du surflarizarauztarrak.\nKilometroak jaiari dagokionez, AxiMuniainek beharrezkoak jotzenditu tankera honetako ekimenak:"Kilometroak aukera polita etabeharrezkoa iruditzen zait dirupoltsak sortu eta gure hizkuntzaeta nortasuna sustatzeko. Euskarabizirik mantentzeko ezinbestekoekimena iruditzen zait Kilometroak", nabarmentzen du Zarauzkosurflariak. X. de la Linde


Erromeriarik eta aurreskurik gabe ospatuko dute Ama Birjinaren eguna Bilbon\nPublikatuta: 2020/08/14 10:10 (UTC+2) Azken eguneratzea: 2020/08/14 10:23 (UTC+2)\nBi ekitaldiak bertan behera geratu dira, pilaketak eragin ditzaketen ekintzak saihesteko helburuarekin.\nBegoñako basilika. Irudia: EiTB\nBilbok Begoñako Ama Birjinaren eguna ospatuko du bihar, erromeriarik gabe eta Juan Maria Aburto Bilboko alkateak bilbotarren omenez egin ohi duen aurreskurik gabe, Bizkaiko hiriburuan eta beste euskal herri batzuetan koronabirusaren kutsatzeen gorakadak sortutako egoera sozial eta sanitarioa dela eta.\nBilboko Udalak gogorarazi duenez, Begoñako basilikaren kanpoaldean egin ohi diren bi ekitaldiak bertan behera uzteko arrazoia jendetza pilatzea eragin dezaketen ekintzak ekidin behar direla izan da, COVID-19aren osasun-gomendioak errespetatuz.\nHorrela, Begoñako basilikaren barruan indarrean dauden edukiera-murrizketak eta higiene-neurriak mantenduko dira, eta katolikoentzat egun horretan tenpluan eskaintzen diren zortzi eukaristietako batera joateko plaza erreserbatu beharko da, aldez aurretik hitzordua eskatuta.\nBi ekitaldiak bertan behera geratu diren arren, Bilboko alkateak, aurreko urteetan bezala, 12:00etan Basilika horretan egingo den mezan izango dela iragarri du.\nBilboko Udalak hartu du aurreskua eta erromeria herrikoia bertan behera uzteko erabakia, Apezpikutzarekin koordinatuta.\n1995ean Jose Maria Gorordo garai hartako Bilboko alkateak aurreskua dantzatzeko ohitura berreskuratu zuenetik Udalak herritarren omenezko ekitaldia bertan behera uztea erabakitzen duen lehen aldia da.


Emmanuel Bondeville - Wikipedia, entziklopedia askea.\nRouen, 1898ko urriaren 29a\nParis, 1987ko azaroaren 26a (89 urte)\nirrati-esataria eta musikagilea\nEmmanuel Bondeville (Rouen, 1898ko urriaren 29a - Paris, 1987ko azaroaren 26a) frantziar musikagilea izan zen.\n1908an organoa ikasten hasi zen, Louis Hautekin. 1915ean, Jules Haelling izan zuen irakasle, Erruango katedraleko organo-jotzaile titularra. Urte horretan bertan, Sain Nicaiseko organo-jotzaile izendatu zuten. Gerraren ondoren, Parisen hartu zuen bizilekua, eta konposizioa lantzen hasi zen, Jean Dérérekin batera.\nTriton, garai hartako ganbera-musikako talde ospetsua sortu zuen, beste zenbait musikagilerekin batera. Garai horretan idatzi zituen lehenengo lanak, hiru poema sinfoniko: Le Bal des pendus (1929), Ophélie (1931) eta Marine (1933). 1935ean Tour Eiffel Irratiko zuzendari artistiko izendatu zuten, eta ondoren, Paris Irratikoa. 1938tik 1945era bitartean, Radiodiffusion françaiseko zuzendari izan zen, eta hamar orkestraren sorreran parte hartu zuen. Ipar Afrikan ere sortu zituen zenbait orkestra. 1945ean Radio Monte-Carloko zuzendari artistiko bihurtu zen. Ondoren, antzerki lirikora aldatu zen: Opera Komikoko zuzendari (1948-1951), Parisko Operako musika-zuzendari (1951-1969) eta Arte Ederretako Akademiako idazkari (1964-1986). 1966an Egile eta Musikagile Dramatikoen Elkarteko musikaren saria jaso zuen. Bondevilleren produkzioa orkestrara (Gaultier-Garguille, poema sinfonikoa, 1951-1952; Symphonie lyrique, 1955-1956; Symphonie chorégraphique, 1961-1963) eta antzerkira (L´École des maris opera komikoa, 1935; Madame Bovary, 1951; Antoine et Cléopâtre opera, 1974) zuzendua da ia erabat. Literaturako maisulan horiek lirikako maisulan bihurtu zituen Bondevillek.\nBNF: cb11892726n (data)\nISNI: 0000 0001 0940 136X\nOrriaren azken aldaketa: 7 azaroa 2017, 19:02.


Gabonak | begiradak | GAUR8 - mila leiho zabalik\nAkabo. Zerura begira jarri eta Gabonetako argiak ikusten hasi naiz. Izarrak eta ardiak eta lerak eta «zorionak». Azaroko hego haizearen harroaldia baretu aurretik, Gabonak. Gabonak familia nuklearren eta Disney-bikoteen neurrira diseinatutako burbuila eta talde seguruekin. Gabonak beren turroi eta mazapan zaporezko aldarriekin: «elkar gaitezen» eta «zaindu elkar» eta «eros dezagun». Eros dezagun, batez ere. Eros. “Desioa” Grezia zaharrean. Distantzien eta muxu gabeko musukoen eta tekila usaineko gelen garai berriotan auskalo euskal herrietako zein gune administratibotan konfinatu ote duten hori ere.\nBaina heldu dira Gabonak, hemen dira, inoiz baino lehenago, inoiz baino «gabon»-ago. Baten bat ohartuko zen, akaso, ospitaleak gainezka eta tabernak itxita dauden garaiotan ia pornografikoa dela alaitasunaren eta kontsumoaren alde auskalo zenbat voltio martxan jartzea, eta argi behar zuketen izar eta ardi eta lerak eta “zorionak” lotsatuta dabiltza etxe-arteetan dilindan, itzalita. Argi ilunduon garaiotan elikagai bankuetara bideratuko dugu gure erosketen zati bat. Bitartean, Infernutik auskalo nora kanporatutako gizon motxiladun batek hiri arrazista garela esan digu. Eta min hartu dugu gure haragi-barruetako zokoren batean. Min eman digu, gure elkartasunaren muin-muinean daukagulako arrazismoa. Ohituta gaudelako gure buruari eta gure inguruari kritika guk egiten, ahotsik gabekoen ahotsa gureganatzen. Baina “kanpotik” “bestea” gu seinalatzen hasten denean urguilu ezkuturen bat pitzatzen zaigu. Eta min hori ere arrazismoa da.\nGabonetako argiak zintzilik daude ordea, ihes egin nahiko geniokeen 2020 madarikatu honi zelatan. Haurrei ikasi genien mundua gugan dagoela; eskuekin begiak estaltzea nahikoa dela ezkutatzeko; denbora ez dela neutroa, hori ere gure baitakoa dela eta «hogeita hiru lo» gelditzen direla Olentzero iristeko. 2020ari ihesean gabiltza, gure bizitzatik ezabatu nahiko genuke alferrik galdutako urte hau. Baina badoa 2020a eta gu ere bai berarekin; sasiek sortutako pitzatuak iaz baino zabalagoak dira asfaltoan, hormetan eta gugan. Urtea geratu nahi genuen arren munduak aurrera egiten du beti, baita atzera egiten duela dirudienean ere. Ikusi ez ditugun lagunek, ukitu ez ditugun maiteek, goxatu ez ditugun adiskideek eta urrundu zaizkigun gertukoek ere bai.\nNorbaiti leporatu nahiko genioke errua; guk gobernuei eta gobernuek guri, adibidez, egiarik gordinena ez onartzeko: mundua gugan zegoela uste genuenok hauts ale bat baino ezdeusagoak garela munduarentzat. Ez dugula gertatuko dena kontrolatzen, gertatuko den horrekin eta horrekiko ahal duguna egitera iristen garela, asko jota. Eta stand by-an uste genuen denborak urtebete zahartu gaituela. •


Kartelak, kontzientziak pizteko - Tolosaldea - Tolosaldeko ataria\nKartelak, kontzientziak pizteko\nTolosaldeko Ataria 2021-12-03 10:04\nEuskararen Nazioarteko Eguna da gaur, eta eskualdeko etxe askotako atarietan mezu berezia utzi du Galtzaundi Euskara Taldeak.\nMaitatu eta egin ez, berdintsu latinez mezua duten kartelak banatu ditu Galtzaundi Euskara Taldeak etxez etxe. Gaurko egunez hizkuntzaren aldeko mezuak eta hitz onak entzutea oso ohikoa dela dio euskara taldeak, "baina euskaraz hitz egitea da gure hizkuntzaren alde egin dezakegun ekintzarik onena". Euskararen Nazioarteko Egunaren harira prestatutako mezua euskaraz irakurri daiteke, baina baita gazteleraz, arabieraz, errumanieraz eta portugaldarrez ere. "Guztion esku dago euskararen normalizazio" dio mezuak, "gure hizkuntzak hiztun gehiago behar ditu, noski, baina euskaraz hitz egiten dutenekiko jarrera positiboa izateak ere asko laguntzen du. Horregatik, euskaraz hitz egiten ez dakizuenek ere baduzue gure hizkuntzaren alde egiteko aukera: euskaraz ulertzen baduzue euskaldunari euskaraz zuzentzeko esanez, euskarazko hitzak erabiliz, eta noski, euskaraz ikasiz, euskaldunari euskaraz egiten uztea, euskararen alde egitea baita".


EL INFIERNO labrumetraia izan da Mundukide sariaren irabazlea. Huhezinema 13. Edizioan aurkeztutako film laburren artean, Giza Eskubideak eta Justizia Sozialaren gaiak egokien txertatu dituen film labur onena izendatuta.\n“El Infierno” dokumentalaren trailerra\nEl infierno, Chennu gaztearen bidez, baldintza kaxkarretan kartzelan ahaztuta hiltzen ari diren pertsona horien istorioak lehen planoan jarri nahi dituen filma da.\nKanaki Films, Raul de la Fuente eta Amaia Remirezen ekoiztetxea da. “El Infierno” Donostiako Nazioarteko Zinemaldiko “Kimuak” saioan proiektatu da lehen aldiz. 2020 Goia sarietarako izandatua izan da eta El internacional de Varsovia festibaleko irabazlea izatearren 2021 urteko Oscarretan egoteko kualifikazioa lortu du.\nEl infierno filmak, munduko bazterretan giza eskubideak nola urratzen diren erakusteaz gain, herrialdeak berak dituen gabeziak eta egoera jasanezina erakusten dizkigu. Afrikar herrialde askotan gertatzen den bezala, oraindik XXI. Mendean pertsonak animaliak bezala tratatzen dituztela adierazten digu laburmetraiak, giza eskubide minimoenak kontutan hartu gabe. Film laburra oso ondo egindakoa da eta kontatzen duten istorioak ikuslearengan emozio gazi gozoak eragiteko ahalmena du. Gomendagarria benetan!\nRaul de la Fuente zuzendaria Huhezinema eta Mundukideri eskerrak ematen


Webgune berri baten bidez, internautek beren analisi klinikoen emaitzak interpreta ditzakete | Consumer\nWebgune berri baten bidez, internautek beren analisi klinikoen emaitzak interpreta ditzakete\nEhun bat probatako ezagutzak barne\nBiokimika Klinikoaren eta Patologia Molekularraren Espainiako Elkarteak (SEQC) web orri bat jarri du abian –www.labtestsonline.es–, internautei beren analisi klinikoen emaitzak interpretatzeko aukera ematen diena.\nAEBetan arrakastaz probatu ondoren, Espainian, Alemanian eta Italian batera aurkezten den Europako ekimena da. eta Erresuma Batua. Espainian, SEQCren eta Espainiako Osasun Teknologiako Enpresen Federazioaren (Fenin) berme zientifikoa du.\n“Web-orri honen helburua da medikuak eskatzen dizkigun probei buruzko informazio zehatza eta zientifikoki bermatua eskaintzea, hau da, zer den proba bat, zer aztertzen den, zergatik eskatzen digun medikuak, eta zer esan nahi duen emaitza altuak edo baxuak izateak”, azaldu du Ramón Deulofeu doktoreak, orrialdearen koordinatzaileak.\nOrain arte, ehun bat probatako ezagutzak sartu dira. Proba horiek aldian-aldian eguneratuko dira, eta SEQCko zientzia-batzordeak eta Europako argitalpen-kontseilu batek interesgarritzat jotzen dituzten argitalpen eta azterlan berriak erabiliko dira.\nDeulofeuk zehaztu duenez, “web hau ez da inoiz fakultatiboa ordezkatzen saiatzen, analisiak ulertzeko laguntza besterik ez baita”.\nNahasteak saihesteko, ez dira aipatzen “balio normalak”, teknikek ez baitute beti neurketa-metodo bera erabiltzen, eta “emaitza bat baloratzeko alderdi pertsonal gehiago hartu behar direlako kontuan, hala nola sexua edo adina”, zehaztu du doktoreak.\nAmerican Association for Clinical Chemistryk (AACC) garatu du AEBetako web orria, eta, besteak beste, glukosa, transaminasak eta odolaren zelula-zenbaketari buruzko probak (globulu gorriak eta zuriak) egiten dira.\nanalisi klinikoak emaitzak internautas interpretar-eu probak seqc


2020ko ekaineko langabeziaren datuak EAEn eta Nafarroan\n2.733 langabe gehiago EAEn eta 673 gutxiago Nafarroan ekainean\nPublikatuta: 2020/07/02 09:29 (UTC+2) Azken eguneratzea: 2020/07/03 08:17 (UTC+2)\nLanbide-Euskal Enplegu Zerbitzuak 144.448 langabe izan ditu erregistratuta ekainaren amaieran.\nKooperatibek 3.000 lanpostu inguru galduko dituztela kalkulatu du Eusko Jaurlaritzak\nAldi baterako espedienteak luzatzeko negoziatzen jarraituko dute, hiruko batzordean\n'Ekainean asko moteldu da langabeziaren hazkundea'\nLangabeziak gora egin du ekainean EAEn\nEkainean, koronabirusaren pandemiaren ondoriozko alarma-egoera amaitu ondoren, 2.733 langabe gehiago izan dira Euskal Autonomia Erkidegoan (% 1,93 gehiago), 144.448 langabe dira guztira.\n2019ko ekaineko datuekin alderatuta, 33.105 pertsona gehiago daude erregistratuta Lanbideren bulegoetan, hau da, % 29,73 gehiago, Lan Ministerioak ostegun honetan emandako datuen arabera.\nDatuak lurraldez lurralde ikusita, Arabak izan du hazkunderik handiena ekainean, % 2,36koa, maiatzean baino 561 langabe gehiago zenbatu baitituzte bertan; 24.343 langabe guztira.\nGipuzkoan, langabezia % 2,14 igo da, 821 langabe gehiago baitaude; 39.138 guztira.\nBizkaian, berriz, igoera % 1,70ekoa izan da, ekainean guztira 80.967 langabe zenbatu baitituzte, aurreko hilean baino 1.351 langabe gehiago.\n2019ko datuekin alderatuta, Gipuzkoan igo da gehien langabezia, % 35,91 hazi baita (10.341 langabe gehiago, termino absolutuetan); Araban % 30,64 egin du gora (5.710 langabe gehiago) eta Bizkaian % 26,68 (17.054 langabe gehiago).\nEkainean EAEn zeuden 144.448 langabeetako 13.676 25 urtetik beherakoak ziren. Beraz, maiatzean baino 2.375 langabe gehiago daude adin-tarte horretan.\nEkainean langabeziaren gorakada nabarmenagoa izan da emakumeen artean: 1.719 langabe gehiago zenbatu zituzten, 79.313 guztira; gizonen artean, berriz, 1.012 langabe gehiago zenbatu zituzten, 65.135 guztira.\nSektore guztietan egin du gora langabeziak, eraikuntza-sektorean izan ezik, 117 pertsona gutxiago zenbatu baitituzte.\nAurreko enplegurik gabeko sektoreak 1.597 langile gehiago hartu zituen ekainean, eta zerbitzuetan, berriz, 992 gehiago.\nNafarroari dagokionez, 673 langabe gutxiago zenbatu dituzte ekainean, aurreko hilean baino % 1,6 gutxiago. Hortaz, guztira 40.464 langabe daude, Lan Ministerioak jakitera eman duenez.\n2019ko ekaineko datuekin alderatuta, 10.088 langabe gehiago daude, % 33,21 gehiago, Estatuko batez bestekoaren gainetik (% 28,09).\nKontratazioari dagokionez, 19.882 lan-kontratu erregistratu ziren ekainean, maiatzean baino % 39,4 gehiago, baina 2019ko ekainean baino % 42,5 gutxiago (14.715 kontratu gutxiago).\nEspainian, guztira, 3.862.883 langabe daude, 2016ko maiatzetik atzeman ez den kopurua, 5.107 langabe gehiago baitaude. Beraz, maiatzean langabeziaren datuetan igoerak izan zuen moderazioak ildo beretik jarraitzen du.\nNestor Arana Lanbide-Euskal Enplegu Zerbitzuko Zerbitzu Orokorretako zuzendariak Euskadi Irratiko "Faktoria" saioan esan duenez, "lautadara iritsi gara; langabezia igotzen ari da oraindik baina asko moteldu da hazkunde hori". Langabearen profila ere ez dela aldatu azaldu du, "35 urtez azpiko emakume bizkaitarra" baita, horren hitzetan.\nLangabeziaren igoeraren erritmoa moteldu egin da, kontratazioa suspertzen ari da eta aldi baterako lan-erregulazioan dauden pertsonen kopuruak behera egin du\nLanbide-Euskal Enplegu Zerbitzuak 144.448 langabe izan ditu erregistratuta ekainaren amaieran, 2.733 langabe gehiago erregistratu baititu (% 1,93). Horrek esan nahi du langabezia igotzeko erritmoa moteldu egin dela; izan ere, igoera martxoan (10.974 gehiago), apirilean (10.430 gehiago) eta maiatzean (3.072 gehiago) erregistratutakoa baino txikiagoa da.\n"Esan dezakegu duela hilabete irudikatutako meseta egonkortzen ari dela", esan du Borja Belandia Lanbideko zuzendari nagusiak, baina honako hau gaineratu du: "Ez dugu ahaztu behar arantzaz beteriko testuinguruan jarraitzen dugula. Munduan inpaktua duen krisi ekonomikoan gaude murgilduta".\nEAEn jarduera ekonomikoa eta, beraz, lan-merkatua suspertzen ari dela pentsatzera garamatzaten bi faktore gehitu behar zaizkio horri: kontratuak areagotzen ari dira eta aldi baterako lan-erregulazioko espedienteen eraginpean zeuden pertsonen % 60 lanera itzuli dira.\nEkainean, 50.631 kontratu sinatu dira EAEn, maiatzean baino % 50 gehiago, baina 2019ko ekainean sinatutakoak baino % 45,8 gutxiago dira oraindik.\nAldi baterako lan-erregulazioko espedienteak direla eta, gaur egun, 72.000 pertsona daude egoera horretan; beraz, azken asteotan uneren batean egoera horretan egon direnen % 60 (112.500) dagoeneko lanean ari dira.\nHorrela, industria-sektoreak joera positiboa erakutsi du; izan ere, egoera horretan egon ziren langileen % 77 (33.500) lanean daude, eta 9.700 daude oraindik lan-erregulazioan. Aldi baterako lan-erregulaziora pertsona gehien bideratu dituen sektorea da, sektore horretako langile guztien % 30 izan baitira egoera horretan.


Unibertsitatera bisita - ISF Euskadi\nYou are here: Home / Cooperación-Lankidetza / Unibertsitatera bisita\n1 urria, 2019 /in Cooperación-Lankidetza, El Salvador /by Mugarik Gabeko Ingeniaritza\nEl Salvadorko Unibertsitatera (UES) egin genuen bisita pasa den uztailaren 25ean. Bere egin ninduten campusak dituen gune berdeak, ikasleek antolaketarako dituzten espazioak, hormen aldarrikapenak eta memoria… Elektrikako Fakultatera bidean 70ean El Salvadorko gobernuak hil zituen ikasleak omentzeko ekitaldia: dantza, diskurtso kritikoa, musika, ikasle mugimendu egituratua… Zetino Elektrika Fakultateko Energia Berriztagarrien zuzendariarekin bildu ginen ondoren, laborategi batean. Laborategian teknologia desberdineko bi plaka fotovoltaiko, alderanzgailu monofasiko eta trifasikoak eta mikroalderanzgailuak zeuden. Alderanzgailuetan ikusi ahal izan genuen fakultateko teilatuan zeuden plaka fotovoltaikoek sortutako potentzia; plaketako bat eguzkiarekiko oinarri higikorra zuen eta besteek finkoa. Hori dela eta, sorkuntza fotovoltaiko handiagoa erakusten zuen mugikorrak. Unibertsitateko ikasleek diseinatu zuten higikorra, eta azaldu zigun nola motorrak plakatik sortzen duen energiaren bidez birarazten duen plaka bera. Alderanzgailuei dagokienez, normalean, plaka-serie bakoitzko bat jartzen dela esan zigun, baina mikroalderanzgailuen kasuan, plaka bakoitzeko bat jarri behar dela. Amaitzeko, laborategian zeuden plakak aztertu genituen eta konexioak fisikoki egiten ikasi. Bat silizio polikristalinozkoa zen eta bestea hainbat materialen arteko nahasketa.\nBisita amaitzeko, Buena Vistan diseinatzen ari garen eguzki-energia bidezko ur-ponpaketa sistema isolatuari buruz hitz egin genion, haiek ere unibertsitatea komunitateen zerbitzura jartzeko asmoa dutelako etorkizun hurbil batean.\nTags: cooperacion, El Salvador\nhttps://euskadi.isf.es/wp-content/uploads/sites/31/2019/10/3-1.jpg 720 1280 Mugarik Gabeko Ingeniaritza https://euskadi.isf.es/wp-content/uploads/sites/31/2016/03/0_3-300x88.jpg Mugarik Gabeko Ingeniaritza2019-10-01 13:29:482019-10-01 13:31:45Unibertsitatera bisita\nFortalecimiento de la cooperación interuniversitaria\nHizkuntza (feminista) ez-arrazista baten alde Memoria zabaldu gure arrazakeriaren erroekin topo egiteko


Yeray Varela azkarrena Arrasate-Oñati lasterketan - Lasterketak.eus\nGOIENA.NET. Oñatiarra izan da helmugaratzen lehena, 0:38:19 denbora eginda; Oñatiko historian gordeko da bere izena, 30. edizioko irabazle moduan. Hirugarrenez irabazi du lasterketa eta, honenbestez, Diego Garcia zenak eta Asier Cuevasek egindako lorpenetara hurbildu da; azpeitiarra eta eibartarra Oñati-Arrasate lasterketa lau eta bost aldiz irabazirakoak dira, hurrenez hurren. Emakumezkoetan, Elena Loyo zuiarrak egin du denborarik onena: 0:43:46.


Bi lan-poltsa eratu nahi ditu Mankomunitateak: turismo teknikariena eta garbiguneko zaintzaileena — Oñatiko udala\nBi lan-poltsa eratu nahi ditu Mankomunitateak: turismo teknikariena eta garbiguneko zaintzaileena\nHautaketa prozesuetara aurkezteko epea abuztuaren 6an amaitzen da\nDebagoieneko mankomunitateak bi lan-poltsa eratzeko prozesuak abiatu ditu: turismo teknikariena eta garbiguneko zaintzaileena. Zerbitzu batean zein bestean sortu daitezkeen hutsuneak eta behar bereziak ahalik eta eperik laburrenean betetzea da lan poltsak eratzearen helburua. Hautaketa prozesuetara aurkezteko izen-emate epea zabalik dago, abuztuaren 6ra arte.\nTurismo teknikarien lan-poltsara aurkeztu ahal izateko erdi-mailako unibertsitate titulua izatea, ingeleseko First titulua edo frantseseko DELF B2 titulua edo ingeles edo frantzeseko Hizkuntza Eskola Ofizialeko oinarrizko zikloa izatea eskatzen da. Hizkuntzekin jarraituz, euskarazko 3. hizkuntza eskakizuna edo parekoa izatea ere eskatzen da. Gainera, B gidabaimena izan beharko da. Garbiguneko zaintzaileen lan-poltsarako berriz, eskola graduatua, lehen mailako lanbide heziketa edo pareko titulazioa izatea eskatzen da eta euskaren bigarren hizkuntza eskakizuna edo baliokidea egiaztatzen duen ziurtagiria izatea.\nDebagoieneko Mankomunitateak osatu nahi dituen bi lan-poltsa hauetarako izen-ematea zabalik dago. Eskaerak, Mankomunitatearen Arrasateko bulegoetan aurkeztu behar dira. Horretarako azken eguna abuztuaren 6a izango da.\nLan-poltsak eratzeko oposizio-lehiaketa sistema erabiliko da. Oposizio aldian azterketa bakarra gainditu beharko dute hautagaiek, garbiguneko zaintzailetarako aurkezten direnek ariketa praktikoa izango dute, turismo teknikarirako aurkezten direnek aldiz, ariketa teoriko-praktikoa. Lehiaketa aldian berriz, lan esperientzia eta prestakuntza osagarria baloratuko dira. Lan-poltsetara presentatzeko baldintzak betetzen direla egiaztatzen dituzten ziurtagiriak eta gerora baloratuko diren lan eskarmentu eta prestakuntza agiriak aurkeztu behar dira eskaera orriarekin batera .


Azkena Rock 2018, Gasteizen: MC5 eta The James Taylor | Azkena Rock Festival | EiTB\nAzkena Rock 2018, Gasteizen: MC5 eta The James Taylor\nMC5 eta The James Taylor Quarter Azkena Rock jaialdian arituko dira\nEkainaren 22an eta 23an egingo dute Mendizabalan Azkena Rock jaialdia. Han, duela egun batzuk iragarritako Joan Jett eta Nebula ere egongo dira.\nJoan Jett & The Blackhearts Azkena Rock Festival jaialdian arituko dira\nAzkena Rock Festival 2018: webgune berezia\nAzkena Rock Festival jaialdiak bi artista gehitu dizkio 2018ko egitarauari. Ekainaren 22an eta 23an egingo dute Gasteizen aipatu festibala, non MC5 eta The James Taylor Quarter arituko diren. Gainera, aurretik iragarritako Joan Jett eta Nebula izango dira Arabako hiriburuko rock jaialdi ezagunenean. MC5 taldeak Espainiako Estatuan emango duen kontzertu bakarra izango da; kasu honetan, MC50 izenarekin aterako dira oholtzara.\nDetroiten jaio zen MC5 60ko hamarkadan, eta denbora gutxian punk eta hard rock musikaren etorkizuna zehaztu zuten. Energiaz betetako aurkezpenak egiten zituzten, eta garai hartan argitaratutako hiru diskoak talde ezagun askok moldatu zituzten geroago: Dammedek, Rage Against The Machinek, The Hellacoptersek, Pearl Jamek eta Jeff Buckleyk, kasu.\n2004an berriro elkartu ziren bira luze bat egiteko asmoarekin, eta orduantxe zapaldu zuten estreinakoz Espainiako Estatua. Orain, Gasteizen izango da Wayne Kramer taldearen 50. urtemuga ospatzen, MC50 izena hartuta.\nBestalde, The Prisioners taldea desegin ostean, James Taylor britainiarrak The James Taylor Quarter sortu zuen 80ko hamarkadan, acid jazz eta jazz funk musika oinarri.\nEkainak 22 eta 23\nBi eguneko txartel berezia 75 euroan egongo da eskuragarri urriaren 24ra arte (egun hori barne). Sarrerak jaialdiaren webgune ofizialean eskura daitezke.


“Usurbilen ikusi dut atez ateko sistema guztiz gauzagarria dela” - Albisteak - Usurbil\n“Usurbilen ikusi dut atez ateko sistema guztiz gauzagarria dela”\nLucie Pecinkovak Erresuma Batuko Bristol hirian lan egiten du, bertako hondakinen kudeaketaz arduratzen den enpresan. Usurbilek darabilen sistemak erakartzen duela eta, herrian izan da, lehen eskutik informazioa jaso asmoz.\nErresuma Batuko Bristol hirian hondakinak gestionatzen dituen enpresako Lucie Pecinkova Usurbilen izan da ostegun honetan, gipuzkoar herrian atez atekoak dituen ezaugarriak ezagutu asmoz. Britainiarrak Usurbilek hondakinen bilketan garatu dituen prozedurak aztertu ditu, eta lan horretan udal ordezkarien laguntza izan du.\nZergatik etorri zara Usurbilera? Zerk erakarri zaitu?\nHiru urte baino gehiago daramazkit Erresuma Batuko Bristol hiriko hondakinak gestionatzen dituen enpresan lan egiten, eta horren aurretik beste hainbat tokitan aritu izan naiz lanean, betiere arlo berdinean. Europan dauden sistema ezberdinetatik ikasi nahiko nuke, ingurumenarekin ahalik eta ardura gehienarekin lan egiteko eta, era berean, modu eraginkor eta ekonomiko batean.\nLanean nenbilela, Europan dauden kasu bereziengatik interesatu nintzen, eta horrela aurkitu nituen Usurbil eta Hernani. Guztiz harrigarriak iruditu zitzaizkidan, eta lehen pertsonan ezagutu nahi nituen, horregatik etorri naiz.\nZein sistema eredu duzue gaur egun Bristolen?\nBristolen bi eredu ditugu: etxe soiletan atez atekoa erabiltzen dugu, eta solairu askoko eraikinetan ohiko zaborrontziak erabiltzen ditugu. Horrek arazo bat dakar, birziklapen tasa asko jaisten duela, beraz irtenbide bat bilatzen ari gara. Eraikin soiletan, birziklapen tasa %40koa bada, eraikin handiagoetan %10era jaisten da.\nEta zein sistema motara bideratzea gustatuko litzaizuke?\nAtez atekora, zalantzarik gabe, oso ondo funtzionatzen duelako. Gainera, Usurbilek zerbait erakutsi dit. Erresuma Batuan, eta Bristolen bereziki, etxebizitza gehienak eraikin solteetan egoten dira, eta horrek atez atekoaren lana errazten du. Hala ere, Bristolen 500.000 biztanle bizi gara, eta horietako asko eraikin handiagoetan bizi dira. Uste genuen zaila izango litzatekeela atez atekoaren eredua eraikin handiagoetan ezartzea, baina Usurbilek erakutsi digu guztiz posible dela, hemen ere horrelako egiten delako.\nHorrez gain, azken urteetan Bristoleko Udalak bere egin du 'Zero Zabor'aren filosofía, eta 2020rako %65eko tasa lortu beharko genuke, beraz orain artekoan sakondu eta eredua hobetu beharko dugu.\nNola ikusten duzu Usurbilen ezarrita dagoen eredua?\nZail ikusten dut hobetzea, egia esan. Honen inguruan irakurri nuenean konturatu nintzen ongi funtzionatzen zuela, baina lehen pertsonan ikusi ondoren are argiago daukat. Nire adibide utopikoa eraikitzeko hainbat puntu ditut sailkatuta, eta esan behar dut adibide horretan agertzen diren puntu gehienak Usurbilen gauzatzen direla. Zalantzak nituen nire adibide utopikoarekin, baina Usurbilen ikusi dut guztiz gauzagarria dela.


Garaipen epikoarekin agurtu du liga txapelketa AGT Arrasate/Ordiziak – Arrasate Rugby Taldea\nPublicado por aurrerabegira en 27 de marzo de 2022 27 de marzo de 2022\nArrasate Errugbi Taldeko neskek modurik onenean agurtu dute 2021-2022 denboraldiko liga txapelketa, zaleen aurrean garaipena eskuratuz. AGT Arrasate/Ordiziak zapatu arratsaldean egin zion aurre Mojategin Bera Berari eta, emozioz beteriko neurketan, azken unean nagusitu zen 29-27ko emaitzaz. Modu honetan, konbinatu gipuzkoarrak garaipen batekin amaitu du ikasturtea, hilabete luzez egindako lanaren fruitua.\nLehenengo zatian 12-0 aurreratu ziren etxekoak, Eider Luengo eta Kattalinek lortutako entsegu banari esker. Bi transformazioetatik batean asmatu zuen Sara ordiziarrak eta, esan bezala, eta lehenengo zati ona jokatu ostean, abantaila erosoarekin joan ziren aldageletara Arrasate eta Ordiziako neskak.\nAldageletatik bueltan, baina, indarrak parekatu egin ziren, eta azken unera arte ez zuen garaipena eskuratu konbinatu gipuzkoarrak. Bigarren zatia, ordea, ezin hobeto hasi zen AGT Arrasate/Ordiziarentzat, Maitek lortutako entsegu berri baten bitartez abantaila handitu baitzuten etxekoek (17-0).\nEmaitza horrekin bazirudien Erik Cuevasen neskek partidua bideratuta zutela, baina Bera Berak lau entsegu jarraian egin eta markagailua irauli egin zuen (17-20). Horrekin konformatu ez, eta entsegu berri bat egin zuten donostiarrek, oraingoan, gainera, transformazioan hutsik egin gabe, eta markagailuan 17-27koa ezarriz.\nBazirudien berriro ere partiduak ihes egingo ziola AGT Arrasate/Ordiziari, baina orduantxe etorri zen konbinatu gipuzkoarraren erreakzioa. Mojategin bildutako zaleen hauspoa bidelagun, Ordiziako Itziarrek entsegua lortu eta berriro ere sartu zuen partiduan etxeko taldea (22-27). Maitek entsegu berri bat lortu zuen, markagailua berriro ere orekatuz (27-27) eta, zorionez, oraingo honetan Sarak asmatu egin zuen baloia zutoinen artera bidaltzerako orduan, AGT Arrasate/Ordiziari denboraldiko lehenengo garaipena emanez, Mojategin bildutako jarraitzaile zuri-moreen gozamenerako.